Turska prijeti Evropi: Nećemo čekati - BIGportal.ba\nTurska prijeti Evropi: Nećemo čekati\n24 Jula, 2019 24 Jula, 2019 0331\nTurski ministar spoljnih poslova Mevlut Čavušoglu zapretio je da će Turska obustaviti Sporazum o readmisiji sa Evropskom unijom.\nKako je naveo, to će se dogoditi sve dok evropski blok ne ostvari svoje obećanje za bezvizni režim turskim državljanima, prenosi grčki list Katimerini.\n“Mi nećemo čekati na vratima EU. Bilo je dogovoreno da će Sporazum o readmisiji i bezvizni režim stupiti na snagu istovremeno”, kazao je Čavušoglu u intervjuu za tursku televiziju Haber.\nZvanična Ankara se složila da vraća migrante koje su ilegalno stigli na teritoriju Evropske unije, a zauzvrat da dobije bezvizni režim za državljane Turske.\nOdnosi između Brisela i Ankare su sve zategnutiji u poslednjih nekoliko meseci.\nOdređene članice EU optužuju Tursku za nepoštovanje evropskih vrednosti i standarda, te zahtevaju prekid pregovora sa Ankarom.\nSa druge strane, odnosi između EU i Ankare dodatno su se pogoršali zbog istraživanja turskih istraživačkih brodova u ekskluzivnoj ekonomskoj zoni oko Kipra.\nGrčka i Kipar optužuju vlasti u Turskoj da narušavaju grčki i kiparski teritorijalni integritet i prava mora, te zahtevaju da Ankara hitno obustavi sve “provokativne aktivnosti” u istočnom Mediteranu.\nU Turskoj 3,5 miliona Sirijaca, “ne možemo te osobe da proteramo”\nTurske vlasti saopštile su danas da su za dve nedelje privele više od 6.000 migranata, pretežno Sirijaca, koji žive u Istanbulu ali nisu regulisali svoj status.\n“Operaciju smo počeli 12. jula i od tada smo priveli 6.122 migranta u Istanbulu, od kojih 2.600 Avganistanaca. Deo njih dolazi iz Sirije”, izjavio je turski ministar unutrašnjih poslova Sulejman Sojlu u intervjuu turskoj televiziji NTV.\nSojlu je demantovao da su Sirijci proterani iz zemlje i vraćeni u Siriju razorenu građanskim ratom od 2011. godine.\n“Ne možemo te osobe da proteramo… Kad privodimo Sirijce koji nisu registrovani, mi ih šaljemo u izbegličke kampove”, rekao je ministar demantujući vest nekih nevladinih organizacija da su mnogi Sirijci proterani iz Turske.\nTurska je prihvatila više od 3,5 miliona Sirijaca, od kojih je 547.000 registrovano u Istanbulu.\nPREDUZEĆU ,,DRVOFLOR” HITNO POTREBNI RADNICI\nDojče banka pretrpila gubitke u visini od 3,15 milijardi evra\nKrunićeva protiv Rumunke, Serena i Iga možda u polufinalu\nBuktinja u Doboju: Ponovo gorio automobil bišveg momka Fatalne Saške\nProtest mještana Donjih Kola: “Plaćamo vodu, a nemamo je”\nBeron: Niko neće razumjeti kakva je ovo sezona bila


RTV Puls | KOSOVO: INTEGRACIJA SRPSKOG MUP-A\nKOSOVO: INTEGRACIJA SRPSKOG MUP-A\nPRIŠTINA,25.Februar - Sudbina bezbednosnih struktura Srbije na severu KiM trebalo bi da bude razrešena tako što će deo tih struktura biti priključen Kosovskoj Policiji. Predsednik Komisije kosovskog parlamenta za unutrašnje poslove i bezbednost Ahmet Isufi izjavio je da će očekivano ukidanje bezbednosnih struktura Srbije na severu Kosova biti praćeno integracijom svih tamošnjih struktura u kosovski sistem.\nIsufi je rekao da je prelazak pripadnika Ministarstva unutrašnjih poslova Srbije u kosovske institucije moguć za sve, osim za one koji su izvršili krivična dela, ugrozili teritorijalni integritet Kosova ili počinili zločine.\n"Realno gledano, dok imamo ovakvo stanje na severu Kosova, potreban je balans. Ali svi koji su ugrozili ustavni poredak, teritorijalni integritet ili prekršili zakon, ne mogu biti deo funkcionalnih mehanizama na Kosovu. Moramo biti realni. Na severu Kosova nije bilo i nema kosovskih institucija. Građani na severu Kosova će na izborima legitimisati svoje institucije, u skladu sa zakonima i ustavom", kazao je Isufi.\nPrema saznanjima Tanjuga, u odeljku KPS koji će biti raspoređen na sever KiM biće zaposleno 90 do 95 odsto Srba, a ostatak će činiti mešovito stanovništvo, dok će preostali pripadnici biti prekvalifikovani, angažovani na poslovima u administraciji ili penzionisani.\nI dok zvanični Beograd ističe da na severu nema svoje bezbednosne strukture, a da su ljudi koji su zaposleni u pojedinim ministarstvima sile i žive na teritoriji KiM zapravo samo neraspoređeni kadar, prema saznanjima Tanjuga iz izvora bliskog pregovaračima, postoji spremnost da se, u okvirima konačnog rešenja, za sever primeni ovo trojno rešenje za pripadnike tih struktura.\nPremijer Ivica Dačić, koji vodi pregovore s kosovskim premijerom Hašimom Tačijem u Briselu, nekoliko puta je naglasio da bezbednosne strukture na severu ne postoje, ali je u nedavnom razgovoru s novinarima u Beogradu naveo i da su Srbi sa severa dostavili podatke o prisustvu bezbednosnih struktura Prištini.\n"Ja sad treba da ih ubeđujem da mi tamo nemamo policiju, a sami Srbi kažu da imamo. Pa čekaj, šta mi pričamo!? Ja treba da ih ubeđujem da mi nemamo policiju, a sami im Srbi dali registarske tablice i podatke. Pa o čemu mi pričamo!?"\nNi u Beogradu ni u Prištini zapravo nije tajna da na severu Kosova i Metohije žive zaposleni u pojedinim ministarstvima koja se vezuju za bezbednosni sektor, ali postoje razlike u tumačenju njihove uloge - dok u Beogradu objašnjavaju da je to samo naraspoređeni kadar koji nema sistemska zaduženja, u Prištini tvrde da su oni veoma brojni i aktivni i da rade za obaveštajne strukture Srbije.\nIzvor Tanjuga, međutim, ukazuje da Priština precenjuje njihovu ulogu i da je njhov posao "samo da prate i beleže šta se dešava".\nPrištinski list "Koha ditore" objavio je, pozivajući se na neimenovane izvore, da na severu Kosova deluje oko 500 naoružanih pripadnika MUP-a Srbije, koji su zvanično primljeni u službi u Kraljevu.\n"Koha" je navela, a potom je to izjavio i koordinator prištinskog tima za dijalog s Beogradom Bljerim Šalja, da je u dijalogu Dačića i Tačija postignuta saglasnost o rasformiranju tih struktura i njihovom uključivanju u kosovsku policiju.\n"Pripadnici MUP-a Srbije koji ilegalno deluju na severu Kosova će promeniti uniforme, komandni lanac i postaće pripadnici Policije Kosova", navela je "Koha" dodajući da će se to odnositi samo na one koji su građani Kosova, ali ne i na "građane Srbije ili one Kosovare koji su odgovorni za neki zločin".\nŠalja je, s druge strane, naveo i da će, dok se ne izvrši zamena tih struktura, prazninu popuniti snage Kfora i Euleksa.\n"Na nekoliko meseci može se računati da budu rasformirane srpske strukture bezbednosti. Takođe se nadam da će meseci, ne više od toga, biti potrebni da se proceni naša organizaciona sposobnost da se te strukture zamene kosovskim strukturama bezbednosti. Istovremeno se računa na snažnu podršku Euleksa i Kfora, jer postoji principijelna volja Beograda i Prištine da međunarodni faktori imaju značajnu ulogu u tranziciji severa Kosova", rekao je Šalja.\nMeđutim, direktor Kancelarije za Kosovo i Metohiju Vlade Srbije Aleksandar Vulin negirao je danas da je u dijalogu postignut dogovor o uklanjanju srpskih bezbednosnih struktura na severu KiM i još jednom poručio da na toj teritoriji Srbija uopšte nema bezbednosne strukture.\n"Da ih imamo, mi bismo ih kontrolisali i ne bi se dešavalo da imamo ovoliko nasilja na Kosovu i Metohiji i da to nasilje uvek prolazi bez krivaca i kažnjavanja. Mi to nemamo, mi poštujemo rezoluciju 1244 SBUN", kazao je Vulin, demantujući izjavu Šalje.\nI Vulin je pojasnio da se "ljudi koji žive na prostoru Kosova i Metohije a pripadnici su ovog ili onog ministarstva smatraju neraspoređenima i to je zvanični stav Srbije", i dodao da se ne može govoriti o bezbednosti i pravosuđu, a istovremeno ne govoriti o prosveti, lokalnoj samoupravi, pa i o zajednici srpskih opština.\n"Da smo se mi oko svega dogovorili ne bismo išli u Brisel da se dogovaramo, nešto bismo potpisali, neki papir bi se pojavio pred nekim...Nije ovo stvar koja se krije i od koje treba da se krije, naprotiv, o svemu će se dogovarati da bi se postigla celina rešenja", kazao je Vulin i naglasio da se ni o jednoj stvari neće i ne može razgovarati parcijalno, te da će se ili postići celovito rešenje ili ga neće biti.\nDa na severu nema organizovanih bezbednosnih struktura MUP-a, ali da postoje radnici ministarstva koji su stanovnici severa KiM smatra i bivši državni sekretar za Kosovo i Metohiju Oliver Ivanović.\nOn u izjavi Tanjugu ističe da ti ljudi žive na severu i da ne bi mogli da budu oterani odatle, jer bi to značilo zvanično iseljavanje ljudi.\n"S druge strane, mislim da su takvi ljudi pogodni da se njihovo znanje iskoristi kako bi se podigao nivo i kredibilitet KPS koji nema nikakv kredibilitet u srpskom narodu i zbog toga su veoma neefikasni u rešavanju svakodnevnih problema", kazao je Ivanović.


Naš tim - Corten Design\nCORTEN ART DESIGN TIM\nCORTEN ART DESIGN\nje ekskluzivni i jedinstveni nameštaj vrhunskog dizajna koji u punoj meri oplemenjuje vaš prostor ali i one koji borave u njemu. Za to je zadužen naš tim koji voli ono šta radi i koji je potpuno predan poslu, zato i svaku inspiraciju i zamisao sprovede do kraja. Ljudi koji rade na realizaciji projekata, pored ogromnog iskustva, poseduju i ogromnu ljubav za svoj posao koji rade, kao i veliku kreativnost, što su najbitniji faktori koji utiču na to da se u našoj prodavnici nađu komadi nameštaja velike estetske vrednosti, kao i funkcionalnosti, stoga se u izvesnom smislu mogu smatrati pravim umetničkim delima. Na svakom detalju se radi sa potpunom posvećenošću i predanošću i to je jedna od tajni uspeha.\nDizajn je naša preokupacija. Svaki CORTEN ART DESIGN proizvod govori o toj našoj preokupaciji i težnji da ga podignemo na još viši nivo. Elegancija, lepota, kvalitet i emocije koje budi vrhunski dizajnirani nameštaj je ono šta želimo da vam pružimo.\nNaš nameštaj postaje deo vaše svakodnevice, vašeg stalnog okruženja, a samim tim i mi postajemo deo vašeg svakodnevnog života. Stoga se trudimo da svakoga dana kvalitet našeg nameštaja postane još veći i još bolji, time smo korisni i nama samima, ali i vama i vašem životnom prostoru.\nTehnologije, tehnike izrade, dizajn i kvalitet svakim danom nameću nove zahteve i ubrzano se razvijaju, nastoje da odgovore što brže i efikasnije zahtevima korisnika i potrebama vremena. Stoga veliku pažnju poklanjamo inovativnim rešenjima i ovo je obavezno polje naših svakodnevnih aktivnosti. Naša inovativnost i kreativnost učiniće vaš svet mnogo prijatnijim.\nDa bi smo odgovorili na sve zahteve i sve izazove, moramo strastveno da volimo ono šta radimo i da uživamo u svom poslu. I to je jedna od naših ključnih osobina. Sva ljubav, strast, pažnja i emocije usmerene na izradu nameštaja garantuju da će svi vaši zahtevi i ideje u pogledu uređenja prostora biti ispoštovani i realizovani i da ćemo uspostaviti trajnu saradnju.\nOvo su vrednosti kojih se ne odričemo i koje imaju trajni karakter.


Međunarodni dan ljudskih prava – Novi svet\n10. decembra 2020. Novi SvetLeave a Comment on Međunarodni dan ljudskih prava\nDeseti decembar je međunarodni dan ljudskih prava, koja podrazumevaju osnovna prava koja ima svaka osoba, i stitče ih rođenjem. Ta prava su neotuđiva i nedeljiva, svojstvena su svim ljudima bez obzira na državljanstvo, nacionalno ili etničko poreklo, prebivalište, boju kože, veru, pol, jezik ili neku drugu karakteristiku.\n„Sva ljudska bića rađaju se slobodna i jednaka u dostojanstvu i pravima. Ona su obdarena razumom i svešću i treba jedni prema drugima da postupaju u duhu bratstva.“ Opšta Deklaracija o pravima čoveka (1948)\nDa bi zaštitila ljudsko dostojanstvo, ljudska prava su definisala neke temeljne aspekte koji se ne smeju prekršiti, a to su stvari koje su bitne za samu našu egzistenciju. Ukoliko se one krše, krši se naše ljudsko dostojanstvo. To se odnosi na naše pravo na hranu, slobodu, pravo da ne budemo diskriminisani, da učestvujemo u društvenim procesima, pravo na sigurnost i neophodne minimalne standare koji će nas zaštititi gladi i siromaštva. Ljudska prava treba da osiguraju zadovoljavanje osnovnih ljudskih potreba. Ono što se danas podrazumeva pod ovim pravima jeste rezultat viševekovne borbe prošlih generacija.\nU Republici Srbiji ljudska prava zagarantovana su Ustavom, opšteprihvaćenim pravilima međunarodnog prava, ratifikovanim međunarodnim ugovorima i zakonima. Iako se ne možemo pohvaliti da su u potpunosti ova prava poštovana kod nas – trgovina ljudima, uskraćivanje slobode kretanja, sloboda medija, izražavanja, pravo na zdravlje i dr., svako od nas valja da se trudi da spreči njihovo kršenje. Ukoliko osoba smatra da su njena ljudska prava ugrožena, prvo treba da se obrati nadležnim organima i institucijama Republike Srbije. Kada naiđemo mi sami na neku vrstu kršenja ljudskih prava, značajno je da se zapitamo šta mi možemo uraditi povodom toga. Ne skrećite pogled i ne spuštajte roletnu ako primetite da je nekome potrebna pomoć. Možemo biti primer drugima, podržati razne akcije i učestvovati u njima. Ako svako učini malo, koliko je u njegovoj moći, zajedno se može postići mnogo.


Maskeraj 2017 | Rotaract Club Novi Sad\nRotarakt klub Novi Sad u saradnji sa fondacijom Podrži život održao je humanitarni maskenbal – akciju pod nazivom „Maskeraj”. Cilj akcije bio je sakupljanje novčanih sredstava za pomoć fondaciji Podrži život, koja pruža podršku oboleloj deci i njihovim porodicama. Akcija je održana 27. oktobra 2016. godine u Novom Sadu, u klubu Quarter sa početkom od 21 časova. Realizaciji akcije doprineli su pozorište Promena, kao i Rotari klub Novi Sad.\nPred veoma kreativno maskiranim posetiocima, nastupali su DJ LaCosta, DJ Groover i beogradski sastav Sevdah baby i Djixx. Atmosfera je bila odlična i vesela, a ispunjena su i očekivanja po pitanju broja posetilaca. Sav novac od prodatih karata sa maskenbala uplaćen je fondaciji Podrži život, koja trenutno finansira lečenje više od pedesetoro dece. Sakupljeno je ukupno više od 80.000 dinara.\nAkciju su podržali mediji poput Blica, Radio Televizije Vojvodine, TV Panonije i brojni drugi štampani, radio i televizijski mediji. Takođe, akciju su podržale i mnoge javne ličnosti poput glumca Sergeja Trifunovića i kaskadera Uroša Certića.


EU traži pomoć Kine\nDirektor Evropskog stabilizacionog fonda na konferenciji za novinare u Pekingu\nDirektor Evropskog stabilizacionog fonda, Klaus Regling danas je u Pekingu pokušao da ubedi kineske zvaničnike da pomognu u finansiranju mera za prevazilaženje dužničke krize u Evropi, o kojima je juče postignut dogovor. Zamjenik kineskog ministra finansija je nakon susreta sa Reglingom međutim rekao da će Kina, pre donošenja odluke o investiranju u fond vredan hiljadu 400 milijadi dolara, sačekati da se razjasne određeni detalji i da se sprovedu ozbiljna istraživanja.\nVisoki evropski zvaničnik posjetio je kinesku prijestonicu dan nakon što su evropski lideri postigli sporazum o povećanju stabilizacionog fonda na hiljadu i 400 milijardi dolara kako bi pomogli državama poput Grčke, Italije i Španije da budu likvidne i izbjegli novu globalnu recesiju. Klaus Regling kazao je da ne očekuje da postići sporazum sa Kinom, ali da očekuje od te zemlje da nastavi da kupuje obveznice fonda.\n“Devizne rezerve Kine povećavaju se svakog mjeseca, tako da postoji potreba za ulaganjem. To mi je i potvrđeno u razgovorima sa kineskim vlastima, koje su zainteresovane za pronalaženje atraktivnih, solidnih i bezbjednih prilika za investiranje. Zadovoljan sam što se za obveznice fonda u prošlosti smatralo da spadaju u tu kategoriju, tako da sam optimista da ćemo imati dugoročan odnos, zato što ćemo nastaviti da obezbjeđujemo bezbjedne i atraktivne prilike za investiranje.”\nPeking je međutim saopštio da, prije donošenja odluke, želi više detalje o planovima za povećanje evropskog stabilizacionog fonda. Zamjenica kineskog ministra inostranih poslova, Fu Jang, izrazila je pak nadu da Kina može da pomogne Evropi da se oporavi od finansijske krize i istovremeno doprinese poboljšanju odnosa dva regiona.\n“Ne smatramo da će Evropa jednostavno da doživi krah. Nadamo se da će borba protiv ove krize doprinijeti poboljšanju uzajmnog razumjevanja i povjerenja Kine i Evrope i produbiljivanju njihove saradnje. Takođe se nadamo da ova kriza može da bude prilika za sve nas da postignemo napredak.”\nAnalitičar Londoske kapital grupe, Engus Kembel, kaže da postoji međusobna zavisnost Kine i Evrope.\n"Stabilna i snažna Evropa je u interesu Kine. Takođe je u našem interesu, da Kina ulaže u Evropu.”\nKina je redovni kupac obveznica fonda, koje imaju najviši kreditni rejting, i oko četvrtina njenih rezervi je u valutama koje su vezane za euro, dok joj je Evropa najveći trgovinski partner. Pojedini Evropljani međutim strahuju od mogućeg kineskog uticaja i nagovještaja da bi Peking mogao da zatraži političke ustupke. Analitičar Zao Šjaolei smatra da ne postoji razlog za zabriunutost.\n“Kina ima veliki broj problema na unutrašnjem panu, duboke strukturne probleme. Ne smatramo da zbog viška deviznih rezervi imamo veliki uticaj na svijet i ne planiramo da ih koristimo kao oružje.”\nFrancuska je ranije saopštila da bi kineska investcija podstakla povjerenje, u trenutku kada je ono neophodno.


I dalje pada cena goriva – BTV\nI dalje pada cena goriva\nOd 1. novembra cena goriva u Srbiji je u padu saopštio je ministar energetike Aleksandar Antić.\n“Taj trend se nastavlja i očekujemo i sledeće nedelje dalji pada cene goriva koja je posledica pada cene sirove nafte i transportnih troškova jer se na Dunavu saobraćaj zbog porasta nivoa vode ponovo odvija normalno”, rekao je Antić.\nAntić je o toj ceni govorio pošto je šef poslaničke grupe Dveri Boško Obradović tražio odgovore kada će biti smanjene akcize i PDV na goriva, a pitao je i da li će Srbija reagovati na “progon” Srba u Crnoj Gori i kada će biti saopšteno koliko koštaju konsultantske usluge bivšeg britanskog premijera iz vremena bombardovanja SR Jugoslavije Tonija Blera.\nObradović je kazao i da je poslanik SNS Zvonimir Đokić tokom svog izlaganja u parlamentu pretio da će “opoziciju pojesti mrak”, što su poslanici SNS i predsedavajući Veroljub Arsić odbacili.\nPoslanik SNS Aleksandar Marković kazao je da je Obradović “plaćenik” jednog od lidera Sveza za Srbiju Dragana Djilasa i naveo da su Djilas i Dragan Šolak nervozni, jer im je propao plan o kupovini televizije O2 i TV Prva.\n“To im je bio plan, ali im je propao pa su posebno nervozni i zato smo imali prilike da njihog plaćenika slušamo da divlja ovde, laže i izmišlja. Oni su navikli da se samo oni bogate i da njihovi džepovi budu puni. Ne znaju prosto na koji način sada da reaguju”, ocenio je Marković.\n← Danas premijera filma „Kralj Petar Prvi“\nVučić:Srbija će uspeti da sačuva mir →


ERP rešenja za planiranje po meri korisnika | | PC Press\nERP rešenja za planiranje po meri korisnika\nVeliki broj korisnika zahteva pažljivo planiranje i primenu vrhunskih ERP rešenja. Kompanije naših sagovornika se bave prenosom električne energije i prevozom putnika. Oni su izabrali SAP i Microsoft Dynamics NAV.\nPažljivim planiranjem resursa može se mnogo uštedeti, ali se njihovom preraspodelom obavlja verovatno najvažniji zadatak koji stoji pred ovim kompanijama, a to je da postojećim korisnicima pruže najbolju moguću uslugu i, po mogućnosti, privuku nove korisnike.\nKako u tome mogu da pomognu SAP i Microsoft Dynamics NAV ERP sistemi, razgovaramo s našim sagovornicima Dejanom Matićem korporativnim direktorom za IKT u Elektromreži Srbije i Milanom Jovanovićem, zamenikom generalnog direktora za IT, saobraćaj, održavanje i nabavku u Niš Ekspresu\nPredstavite nam ukratko informacioni sistem vašeg preduzeća… Koliko imate zaposlenih, koliko je aktivnih korisnika računara, koliko je korisnika ERP-a?\nDejan Matić: Jedinicu za IKT u okviru JP Elektromreža Srbije (JP EMS – 1336 zaposlenih) čine četiri sektora sa 95 zaposlenih u širokom obimu aktivnosti na održavanju i razvoju IKT sistema.\nNa transportnom nivou dominatan je autonoman telekomunikacioni sistem sa preko 3.800 km optičkih linkova na celoj teritoriji Republike Srbije i 180 SDH i PDH uređaja. Raspoloživošću od preko 99,99% obezbeđena je visoka dostupnost svih IKT servisa, stabilna razmena podataka sa susednim kompanijama za prenos električne energije i pravilan rad sistema za zaštitu dalekovoda.\nSa preko 200 centralno administriranih mrežnih uređaja, oko 850 računara i više od 80 servera u virtuelnom okruženju, kao i praćenjem najnovijih trendova iz domena sigurnosti IT sistema, razvijena je IT infrastruktura koja obezbeđuje stabilnost, skalabilnost i sigurnost svih tehničkih i poslovnih informacionih sistema.\nMilan Jovanović „Niš-Ekspres” AD je vodeća kompanija u prevozu putnika u zemlji.\nSložena organizaciona struktura, veliki broj zaposlenih, mnoštvo raznorodnih procesa koji se odvijaju unutar jedinstvene celine, veliki broj podataka kao i potreba za blagovremenim i tačnim informacijama nametnula je potrebu izrade integralnog informacionog sistema podržanog savremenim IT tehnologijama.\nOsnova Informacionog sistema Niš-Ekspresa je virtuelna infrastruktura. S obzirom na delatnost, struktura sistema Niš-Ekspresa, koji upošljava više od 1500 radnika, je veoma složena i podrazumeva više dislociranih LAN-ova povezanih VPN servisom, preko 400 radnih stanica i više stotina mobilnih uređaja. Implementacijom ERP-a značajno je smanjen broj radnika. Unosom dokumentacije i praćenjem procesa bavi se oko 60 korisnika.\nKoji je ERP vaš trenutni izbor i zašto?\nDejan Matić: Pri izboru ERP rešenja postavili smo nekoliko strateških ciljeva: stvaranje pouzdane informacione podrške poslovnim procesima, efikasno upravljanja resursima, uspostavljanje procesa kontrole i stvaranje preduslova za pouzdanu podršku u odlučivanju. SAP ERP sistem je u potpunosti odgovarao postavljenim ciljevima.\nMilan Jovanović: Detaljnim sagledavanjem potreba Niš-Ekspresa, razmatranjem nekoliko ponudjenih rešenja Niš-Ekspres se odlučio za Microsoft Dynamics NAV – ERP rešenje koje je implementirano u saradnji sa dugodišnjim IT partnerom. Jedna od najvažnih činjenica pri donošenju odluke je bila što je izabrano rešenje podrazumevalo najefikasniju implementaciju i isporuku u delu kompletne infromatičke infrastrukture, savremeni model isporuke (Cloud), integraciju i objedinjavanje svih procesa u jedinstven informacioni sistem, kao i centralizovano izveštavanje.\nKada ste implementirali postojeći ERP?\nDejan Matić: Početkom 2012. godine u JP EMS je počela realizacija projekta implemetacije SAP ERP sistema za oko 200 korisnika\nMilan Jovanović: Microsoft Dynamics NAV je u kompaniji Niš-Ekspres u implementaciji od janura 2015 godime.\nKoliko dugo je trajala implementacija i šta je bio najveći izazov pri implementaciji?\nDejan Matić: Tokom realizacije projekta koji je trajao 12 meseci identifikovani su brojni rizici od kojih su najznačajniji preopterećenost ključnih kadrova i kvalitet podataka koji se migriraju u novi sistem. Pravilnim pristupom upravljanju rizicima i značajnim angažovanjem svih zaposlenih projekat je uspešno završen početkom 2013. godine\nMilan Jovanović: Implementacija ERP-a je započela septembra 2014. Na početku su definisani glavni ciljevi tog projekta, definisane funkcionalne potrebe i uradjeno je planiranje vremenskog okvira za realizaciju sistema. Korišćenje Cloud platforme omogućilo je uštedu u vremenu pa se paralelno sa postavljanjem IT infrastrukture radilo na obuci korisnika i importu podataka iz starog sistema\nKoliko su ispunjena vaša očekivanja i kakav je uticaj ERP-a na vaše poslovanje?\nDejan Matić: Implementiran je jedan sistem koji pokriva poslovne procese u okviru finansija i računovodstva, upravljanja osnovnim sredstvima, kontrolinga, nabavke, magacinskog poslovanja, prodaje i investicija i pokriveno je ukupno 105 procesa. Posebno je važno napomenuti da je za uspeh ovako kompleksnih projekata od ključnog značaja puna podrška menadžmenta naše kompanije, poštovanje principa projektnog upravljanja i fokusiranje na procese a ne samo na funkcionalnosti.\nMilan Jovanović: Uvodjenje ERP-a je ispunilo očekivanja pre svega u delu optimalng uposlenja kapaciteta, upravljanje sredstvima i zposlenima, što je imalo za rezultat i povećanje produktivnosti. Dostupnost informacija na svim nivoima, efikasnija kontrola i praćenje poslovanja su na ovaj način stvorili uslove za uspešan rad i razvoj firme.\nDa li u tekućoj godini planirate značajne promene u informacionom sistemu vaše kompanije? Šta ćete uskoro menjati ili unapređivati?\nDejan Matić: Daljim unapređenjima, obukama zaposlenih i uvođenjem novih modula (SAP HR, SAP BI, SAP BPC) tokom 2014. i 2015. godine benefiti enterprise rešenja i pozitivan uticaj na poslovanje dolaze do svog punog izražaja. Kroz implementacije novih sistema kao što su DMS (Document Management System ) ili EAM (Enterprise Asset Management System ) planirana je i intergracija sa SAP ERP okruženjem u cilju što boljeg pokrivanja end-to-end procesa i stvaranja integrisanog informacionog sistema.\nMilan Jovanović: Konkurencija na tržištu kao i bogat vozni park zahtevaju uvođenje savremenog sistema za planiranje i realizaciju saobraćaja, uređaja za praćenje i kontrolu stanja vozila, pa su i dalji planovi za razvoj IS usmereni u tom pravcu.\nTehnički sistem upravljanja čine dva Scada sistema (primarni i rezervni) za kontrolu stabilnosti i upravljanje elektroenergetskim sistemom zemlje u okviru Nacionalnog dispečerskog centra (NDC), zatim Scada sistemi u 5 Regionalnih dispečerskih centara koji, uz ostale informacione sisteme za potrebe upravljanja, obezbeđuju Republici Srbiji ulogu regionalnog lidera u koordinaciji elektroenergetske sigurnosti.\nTokom 2014 godine implementiran je novi rezervni Scada sistem u NDC-u u saradnji sa Institutom Mihajlo Pupin, koji je proizvod domaćeg znanja i iskustva. Osim tehničkih sistema upravljanja u JP EMS se permanentno radi na daljem unapređenju informacionih sistema za podršku tržištu električne energije kroz projekat impelemantcije novog MMS (Market management system) sistema tokom 2015. i 2016. godine i unapređenje sistema za alokaciju prekograničnih kapaciteta prelaskom na virtuelno okruženje (tokom 2015. godine).\nVažno je napomenuti da većina ovih sistema radi u režimu 24/7 što je poseban izazov za sve koleginice i kolege koji rade na poslovima održavanja i razvoja.\nDejan Matić, korporativni direktor za IKT\nNiš-Ekspres AD postoji od 1951. godine. Osnovna delatnost preduzeća je prevoz putnika gradskim, međugradskim i međunarodnim linijama sa više od 350 konfornih vozila.\nOd 1996. godine Niš-Ekspres se veoma uspešno bavi i proizvodnjom vozila. Za autobus visoke turističke klase NIBUS 400 u 2006. godini Niš-Ekspres je dobio najviše republičko priznanje za nov proizvod Srbije.\nNiš-Ekspres je zaokružena privredna celina u kojoj se osnovna delatnost – prevoz putnika, uspešno nadopunjuje nizom delatnosti i usluga kao što su servisiranje i održavanje vozila, proizvodnja autobusa, registracija i osiguranja vozila, auto škole, ugostiteljstvo. Stabilan i pouzdan informacioni sistem je neophodan kako bi se uspostavila kontrola svih poslovnih procesa u ovako kompleksnoj kompaniji.\nMilan Jovanović, zamenik generalnog direktora za IT, saobraćaj, održavanje i nabavku\nAuthor Nenad VeljkovićPosted on 29. June 2015. 10. April 2017. Categories BusinessTags Dejan Matić, Elektromreže Srbije, ERP rešenja, Microsof Dynamics NAV, Milan Jovanović, Niš Ekspres, odjek, SAP\nPrevious Previous post: Flašica koja vodi računa o hidrataciji\nNext Next post: Futuristička IKEA pametna kuhinja vam intuitivno sprema ručak


Ko prihvati moratorijum na otplatu kredita, pozajmicu će otplaćivati duže i nekoliko evra više - Ozon Media\nKlijenti koji prihvate moratorijum na otplatu kreditaneće u naredna tri meseca plaćati rate, odnosno neće imati nikakve troškove prema banci, ali će zato svoju pozajmicu otplaćivati tri meseca duže, a mesečna rata će im i za nekoliko evra biti uvećana.\nKako ova računica izgleda u praksi. Ako imate mesečnu ratu stambenog kredita od 300 EUR, od čega kamata čini 150 EUR, to znači da će vam tokom moratorijuma banka obračunati redovnu kamatu od 450 EUR (za tri meseca). Taj iznos će nakon isteka moratorijuma podeliti podjednako na preostale rate, pa ako vam je, na primer, do kraja otplate preostalo još 10 godina (120 meseci), mesečni trošak će biti veći za 3,75 EUR.\nAko imate keš kredit, Narodna banka Srbije je dala reprezentativni primer za dinarsku gotovinsku pozajmicu od 500.000 dinara, koja je u trećoj godini otplate. Mesečna rata ovog kredita, čiji je ukupni rok otplate sedam godina, a kamata 9,82% godišnje, sada iznosi 8.320,9 dinara, a ukoliko se klijent odluči da prihvati moratorijum rata će nakon ta tri meseca biti veća za 310,95 dinara i iznosiće 8.631,85 dinara.


Zbog protesta poljoprivrednika obustavljen saobraćaj na GP Izačić – Radio Feral\nI dalje je, zbog protesta poljoprivrednika, obustavljen saobraćaj na graničnom prelazu Izačić, pa vozače molimo da koriste granične prelaze Ripač ili Velika Kladuša. Danas do 12 sati, zbog završne faze izgradnje novog graničnog prelaza, za saobraćaj je zatvoren granični prelaz Gorica. Na ostalim graničnim prelazima zadržavanja su, za sada, kratkotrajna.\nNa putevima u BIH jutros se saobraća nesmetano i bez vanrednih ograničenja. Uslovi za vožnju su povoljni, a frekvencija vozila je umjerenog do pojačanog inteziteta. Vozače savjetujemo da, bez obzira na vremenske i saobraćajne uslove, voze maksimalno oprezno, da drže odstojanje između vozila i da izbjegavaju rizična preticanja.\n← Sunčano u cijeloj zemlji, temperature do 29°C\nPotrošačke cijene u BiH u aprilu pale 0,3 odsto →\nZbog odrona zemlje blokirana jedna saobraćajna traka na regionalnom putu Sapna-Kalesija


23-01-2021 20:39 Izdvojeno Srbija Društvo\n"Srbija je trenutno četvrta u Evorpi po stopi vakcinacije u odnosu na broj stanovnika, a deveta u svetu", izjavio je predsednik Srbije Aleksandar Vučić.\nVeruje, kaže, da će Srbija u naredna 72 sata biti čak druga u Evropi, a možda dođe i do petog mesta u svetu po stopi vakcinacije.\n"Ispred Srbije su trenutno samo Velika Britanija, Malta i Danska. Verujem da ćemo u 48 sati, odnosno 72 sata preteći 2. i 3. i da ćemo biti drugi. Verujem da u svetu možemo da budemo na petom mestu, sada smo deveti. Čestitam građanima Srbije i na tome, i zaštiti zdravlja nacije, kao što smo se vinuli u visine političke snalažljivosti, da podigne zdravstveni sistem", izjavio je predsednik.\n"I danas imamo", kaže, "preko 42.000 ljudi koji su vakcinisani".\n"Svi oni koji su primili ili će primiti, imamo sačuvanu vakcinu za revakcinaciju. Danas sam imao, ne mogu da vam kažem sa kim, razgovor, ali sam siguran da ćemo još jednu količinu vakcina obezbediti, jednu dozu od 100.000 vakcina. Sada ne mogu ništa više da vam otkrivam. Nastavićemo sa tim, mučimo se sa svim, iz Rusije nam je zastalo sve, čekamo odgovor, problem je zbog njih, imali su problem u nekim fabrikama. Ja ću da zovem i kineskog premijera ako treba...", rekao je Vučić.\n"Značajno ispred nas je Velika Britanija po broju vakcinisanih, a nešto ispred nas sa 33.000 ili 32.000 ljudi na milion stanovnika, dok Srbija ima 26.000", napomenuo je Vučić.\nIstiče "da ovo što imamo da smo dobili zahvaljujući snalažljivosti srpskog rukovodstva, mudroj i promišljenoj politici".\n"Što smo negde računali da će to biti mnogo teži proces nego što ranije govore, što smo se dobro pripremili i umeli da razgovaramo sa svim našim partnerima i Kinezima i Rusima i Amerikancima", naveo je Vučić.\nDodaje "da nećemo raditi ono što je radila Britanija gde su rekli da je važno da svi dobiju prvu dozu, jer će to kod 70 odsto već stvoriti antitela i da ne mora tako brzo da se ide na revakcinaciju".\n"Ipak, oni imaju problema sa novim sojem", rekao je Vučić dodajući "da se plaši da će biti problema kada se bude pojavio i kod nas i da treba što duže da zaustavimo proboj tog "britanskog" ili "južnoafrričkog" soja".\nKaže "iz Rusije kasni vakcina za Srbiju nekih desetak dana i da to nije problem, ali samo da stigne".\n"Imali smo velike količine vakcina najavljene iz Rusije, kasni i Fajzer, i sad AstraZeneka najavljuje da će 60 odsto da smanji proizvodnju. Zvaću ako treba i mog prijatelja indijskog premijera pošto oni proizvode i AstraZeneku. Dovijaćemo se na različite načine, ali siguran sam da ćemo uspeti. Borićemo se na sve načine i pobočnim vezama i alternativnim putevima", izjavio je predsednik Srbije.\nKaže "da to ne krije i da je najvažnije da se ljudima obezbedi zdravlje".\n"Kako ćemo da dođemo do toga to će ući u neke memoare kada se sa ovim izborimo", navodi on.\nVučić je zamolio "da se što više starijih kod nas vakciniše, da imamo oko 700.000 vakcinisanih, sa što većim učešćem starijih, jer će to biti oko 10 odsto stanovništva ili 13,5 odsto punoletnog stanovništva koji će biti vakcinisano".\n"Valjda će stići jednog dana i iz Evrope neka vakcina, platili smo to, svakog dana slušam obećanja, ali neću da kukam kao "Kalimero", već smo se snašli. Zato sam i rekao - u se i u svoje kljuse", naveo je Vučić.\nO Vučićevih 660 minuta prisluškivanja pročitajte OVDE.


Zbog padavina česti odroni\n30. November, 03:49\nZbog padavina česti odroni 0 Podijeli Podijeli na facebook Podijeli na twitter Podijeli na viber Pošalji na mail\n12.06.2016. / 18:22\nNa putnim pravcima Kneževo-Ugar, Banjaluka-Crna Rijeka-Mrkonjić Grad i Sarajevo-Foča zbog obilnih padavina česti su odroni kamenja i zemlje na kolovoz, saopšteno je iz Auto-moto saveza Republike Srpske.\nNa pojedinim dionicama vozila usporeno saobraćaju zbog nestabilnih vremenskih prilika.\nIz Auto-moto saveza Srpske upozoravaju vozače da je zbog mokrih i klizavih kolovoza neophodna oprezna vožnja prilagođena stanju i uslovima na putu.\n"Upozoravamo vozače da je na dionicama gdje su u toku radovi, obavezno poštovanje privremeno postavljene saobraćajne signalizacije", navodi se u izvještaju.\nNa graničnim prelazima Velika Kladuša i Gradiška na izlazu iz BiH čeka se do jedan sat, dok na ostalim prelazima zadržavanja nisu duža od 30 minuta.\nRepublika Srpska putevi putevi Srpske


Akcija “Negujmo srpski jezik” u Novom Sadu - Ministarstvo kulture i informisanja\nOn je istakao da će Ministarstvo na čijem je čelu nastojati da akciju proširi i na druge zemlje, gde god živi srpska zajednica jer kako je rekao kulturni prostor nadilazi državne granice i kako srpski kulturni prostor obuhvata i delove drugih država , tako i kulturni prostori naroda drugih država obuhvata i delove naše zemlje.\nKomentarišući Salon knjige, manifestaciju koja je 6. marta otvorena na Novosadskom sajmu, ministar Vukosavljević je kazao da je kultura čitanja nešto na čemu treba da radi celo društvo i da je svaki skup koji promoviše kulturu čitanja od neprocenjivog značaja.\nVučević je naglasio je da su ovogodišnji Sajam obrazovanja koji je završen juče i Salon knjiga koji traje do nedelje napravili iskorak u odnosu na iste manifestacije prethodnih godina. Dolaske ministara prosvete i kulture na Novosadski sajam tokom priredbi Vučević je ocenio kao jasnu poruku države da podržava pomenute manifestacije. U vezi sa akcijom "Negujmo srpski jezik", Vučević je rekao da najmanje što je Novi Sad mogao da uradi je da podrži takvu akciju.\n"Nadam se da ćemo biti dostojni da budemo partneri u ovoj sjajnoj akciji, ali i sličnima u narednom periodu", naglasio je Vučević.\nVukosavljević je istakao značaj titule Evropske prestonice kulture koju će Novi Sad poneti 2021. godine, rekavši da je to prilika za nova investiciona ulaganja, kako domaća, tako i iz Evropske unije. U vezi sa tim, Ministarstvo na čijem je čelu, kako je naveo, do kraja 2020. za tu namenu Novom Sadu će pomoći sa 4,7 miliona evra.\nGradonačelnik se zahvalio predsedniku Vlade i ministru kulture na otvorenoj podršci prilikom kandidovanja Novog Sada za Evropsku prestonicu kulture, podsetivši da je "Novi Sad 2021" proglašen projektom od nacionalnog značaja.\nTokom dana ministar Vukosavljević sa sardnicima održao je radni sastanak s rukovodstvima grada Sombora i opština Apatin, Kula i Odžaci i direktorima ustanova kulture iz ovih gradova.\nNa sastanku je bilo reči o stanju u oblasti kulture na teritoriji Zapadno-Bačkog okruga i mogućnostima za unapeđenje kulturnog života u ovim sredinama.\nMinistar Vukosavljević istakao je značaj Sombora i okoline na kulturnoj mapi Srbije i dodao da će ovaj deo Srbije u Ministarstvu kulture i informisanja uvek imati partnera i prijatelja.\nNakon sastanka, delegacija Ministarstva obišla je Narodno pozorište Sombor, jednu od najprepoznatljivijih pozorišnih ustanova ne samo u Srbiji već i regionu.


Sajber rizici i osiguranje - tema Svetske konferencije u Beču - Sve o osiguranju\n22. septembra 2017.\tAktuelno 665 Pregleda\nGotovo polovina malih preduzeća u Velikoj Britaniji (45%) bila je žrtva sajber napada u poslenjih 12 meseci, pokazao je izveštaj londonske osiguravajuće kuće Hiscox, specijalizovane za osiguranje malih i srednjih preduzeća.\nOva kompanija je, kako bi poboljšala sopstvene mogućnosti za rešavanje sajber napada, i edukovala i zaposlene i klijente o važnosti upravljanja ovim rizicima, angažovala je za specijalnog savetnika Roberta Hanigana, bivšeg direktora Vladinog sektora za komunikacije – najveće agencije za obaveštajne i sigurnosne poslove Velike Britanije.\nHanigan je izjavio da je preduzećima neophodna i urgentna preventiva od sajber napada koji prave ogromne štete a sofisticirani su i nije ih lako predvideti.\nDigitalizacija i života i poslovanja donosi i nove rizike, pa čak i one koji još nisu prepoznati kao rizici, a svakodnevno se otvaraju nove mogućnosti za sajber napade. Tako je ovoj novoj „pošasti“ sve više izložena i industrija osiguranja.\nOvo će biti centralna tema na Svetskoj konferenciji „Osiguranje u digitalnom svetu“ (IIF2017: Insurance in the DIGITAL World Conference), koja će biti održana 14. novembra u Beču, piše portal www.xprimm.com.\nPrethodni tekst Potpisan Sporazum o saradnji DDOR Novi Sad i Ekonomskog fakulteta u Beogradu\nSledeći tekst U prvih šest meseci učešće životnih osiguranja u ukupnoj premiji dostiglo 22,5 odsto\n3. novembra 2015.\t96,717\n22. oktobra 2015.\t30,082\n12. septembra 2015.\t10,176


Slaviša Kokeza, Foto: FSS\n"Model koji smo predložili najbliži je nemačkom modelu transformacije sportskih udruženja u privredna društva"\nObjavljeno: 02.06.2020. 19:34h\nPosle najave da će predložiti uvođenje privatizacije u srpski fudbal, predsednik Fudbalskog saveza Srbije Slaviša Kokeza detaljnije je govorio o toj temi.\nKlubovi će sami odlučivati o tome, a po svemu sudeći, inicijativa bi vrlo brzo mogla da preraste u realizaciju celog projekta.\nKokeza ističe da su se ljudi u Savezu vodili najboljim evropskim iskustvima.\n"Model koji smo predložili najbliži je nemačkom modelu transformacije sportskih udruženja u privredna društva. Prema tom modelu, postojeći klubovi kao Udruženja građanja postaju manjinski vlasnici budućeg sportskog privrednog društva. Na taj način se s jedne strane obezbeđuje kontinuitet fudbalskih klubova - čuvaju se tradicija, imidž i istorijska vrednost, a s druge strane otvara se mogućnost da budući domaći ili inostrani investitori kupe većinski vlasnički udeo tih klubova. Prvi put imamo podršku svih klubova Super i Prve lige Srbije da krenemo u privatizacione procese", rekao je Kokeza za "Mozzartsport".\n"Klubovi će sami odlučivati o svom budućem statusu. Imaće mogućnost da se transformišu u sportsko-privredna društva, ali ukoliko to ne žele, mogu da ostanu u statusu Sportskih udruženja. S obzirom na to da je sloboda udruživanja Ustavom garantovano pravo, nije moguće da privatizacija bude obavezujuća za sve klubove.“\nKokeza je govorio i o promenama koje je sprovela Zajednica Superlige i Prve lige, a sve nakon izlaska iz epidemije.\n"Ideja je bila da se pronađe sistemsko rešenje za poboljšanje kvaliteta i boljitak srpskog, ne samo klupskog, nego i reprezentativnog fudbala. Dovoljno je da samo osnovne brojke stavite na papir i dolazite do toga da će svakog vikenda najmanje 76 igrača mlađih od 21 godine imati mogućnost da pokažu svoj kvalitet, 40 u Super i 36 Prvoj ligi. Siguran sam da će to dugoročno gledajući doneti veliku korist našem fudbalu i podići kvalitet pre svega mlade reprezentacije, a tako i A selekcije".\nČetiri godine je Kokeza na čelnoj poziciji srpskog fudbala, a na njoj je nasledio Tomislava Karadžića o kom ima samo reči hvale.\n"Tomislav Karadžić i Zoran Laković zaslužuju brojne pohvale za učinjeno dok su vodili FS Srbije. Izgrađen je Sportski centar u Staroj Pazovi, gde je investicija bila preko 12.000.000 evra koja je bila kapitalna za razvoj srpskog fudbala. Zahvaljujući tom projektu, kao i radu s mlađim selekcijama, možemo da se ponosimo činjenicom da smo 2013. bili evropski omladinski, a dve godine kasnije i svetski šampioni. Na skoro svim stadionima u Srbiji postavljeni su reflektori što je takođe bila jedna od značajnijih investicija u srpskom fudbalu za vreme Karadžića i Lakovića. Želeo bih obojici da zahvalim za mnogo toga kvalitetnog što su uradili tokom svog mandata u FS Srbije".\nIstakao je brojna sredstva koja su izdvojena za pobošljanje fudbalske infrastrukture Srbiji.\n"Kada govorimo o investicijama u srpskom fudbalu, od kad sam na mestu predsednika FSS uložili smo oko 11.000.000 evra. Za renoviranje sportskog centra u Staroj Pazovi obezbeđeno je dva i po miliona. Završena je nova tribina na stadionu na kojem je postavljena najsavremenija travnata podloga, sređene su sobe i hotel po najvišim evropskim standardima, kao i sale za sastanke uz kompletno renovirane svlačionice. Klubovima je kroz različite investicije prosleđeno sedam miliona evra. Nedavno je na 20 stadiona zamenjena trava, urađena je nova drenaža, a već imamo dva stadiona sa sistemom za zagrevanje terena. Novac je odvojen za sređivanje svlačionica, postavljanje reflektora… Podelili smo opremu u vrednosti od million evra, lopte, dresove, štucne, mreže… Pomagali smo i pomagaćemo koliko god možemo", istakao je Kokeza na kraju.\nFSSFudbalski savez SrbijeSlaviša KokezaPrivatizacijaSuperliga Srbije


1. марта 2020. djurejaksica\nNa Prvenstvu Srbije za mlađe pionire u u dvorani, održanom u Beogradu, atletičari AK Atine su postigli izvaredne uspehe. Osvojene su 2 srebrne medalje i čak četiri plasmana u finala po disciplinama.\nU trci na 200m Marko Mladenovski je oborio lični rekord sa vremenom 27,24 s, i osvojio srebrnu medalju. Isti plasman i srebro je osvojio i Marko Tankosić koji je u bacanju kugle takođe popravio sopstveni rekord, bacivši kuglu od 3kg, čak 10,94 m.\nOdličan rezultat i plasman u finale trke na 60m su postigla još 2 takmičara. Dušan Knežević je osvojio 5. mesto sa rezultatom od 8,60 s, i Damjan Nemanja 6. mesto sa rezultatom od 8,75 s. Takođe, takmičari su iskoristili pravo po novim propozicijama i takmičili su se u dve discipline, te su i tu postigli odlične uspehe.\nU bacanju kugle Damjan Nemanja je osvojio 6. mesto sa rezultatom 8,42 m, a Dušan Knežević 7. mesto na 200m sa vremenom 28,93 S. Za nijansu je nedostajalo da i Marko Tankosić uđe u finale na 60m, postigao je vreme od 8,95s.\nOvako zapažen rezultat nije neprimećen, i od strane direktora Srpskog atletskog Saveza, G.Slobodana Brankovića, koji je izneo pohvale na računa rada u klubu i najavio posetu Gradu Vršcu.\nNakon ovakvog rezultata, pokrenućemo još bolji rad i formiramo atletsku štafetu koja će biti kadra da se nosi sa svim klubovima i koja će biti u stanju da juri i titulu i da ispiše najsjajnije stranice vršačkog sporta uopšte – izjavio je trener kluba Srđan Jovanović.\nPrvenstvo Srbije u višeboju (atletika), Marko Mladenovski osvojio je II mesto (srebrenu medalju) AK Atina Vršac


''HE Buk Bijela'' kod Foče se gradi bez elaborata i studije\tIstaknuto\nUtorak, 24 Juli 2018 21:00\nVlada Republike Srpske priprema javni poziv za izbor firme koja će graditi „Hidroelektranu Buk Bijela“ iako ne postoji elaborat o očekivanim troškovima, prihodima ili načinu realizacije projekta, kao ni studije opravdanosti te investicije. Pored toga, trenutno je prihvaćeno da ta hidroelektrana bude manje instalisane snage od 93,52 MW, kako je prvobitno planirano.\nVanredna sjednica Skupštine akcionara „HE na Drini“ Višegrad održana je nedavno, a razmatran je Prijedlog Odluke o osnivanju koncesionog privrednog društva „HE Buk Bijela“ Foča.\nUkupni osnivački kapital „HE Buk Bijela“, društva za proizvodnju i prodaju električne energije, je milion KM, od kojih 800.000 KM ulažu „HE na Drini“ i 200.000 KM Matično preduzeće „Elektroprivreda RS“.\nOvlašteni predstavnik akcionara „Kristal investa“ Banjaluka Goran Klincov pitao je da li je za investicioni projekat „Buk Bijela“ sačinjen određeni elaborat o očekivanim troškovima, prihodima i slično, ili na koji način će se realizovati investicije ka toj hidroelektrani?\nDirektor „HE na Drini“ Nedeljko Perišić odgovorio mu je da će koncesiono privredno društvo „HE Buk Bijela“, nakon osnivanja, imati svoje odgovornosti i obaveze u skladu sa zakonodavstvom Republike Srpske.\n„Ali za sada nisu poznate finansijske konstrukcije istog. Ono što je evidentno jeste da će od stručnog kadra „HE na Drini“ i Matičnog preduzeća biti imenovan menadžment novoosnovanog preduzeća, koji će odlučivati o sličnim pitanjima“, rekao je Perišić, vidljivo je iz zapisnik sa sjednice.\nKlincov je dalje pitao da li je izrađena projekcija troškova izgradnje „HE Buk Bijela“, te da li su raniji planovi mjenjani?\nPerišić je odgovorio da procijenjena snaga „HE Buk Bijela“ iznosi 93,52 MW, ali da, „generalno, sve naredne aktivnosti trebaju biti preduzete nakon osnivanja novog koncesionog društva“.\nPredsjedavajući skupštine akcionara Tomislav Popović je dodao da „postoje različite varijante, ali tek kada se usvoji konačno idejno rješenje, isto će se primjenjivati“.\n„Trenutno je prihvaćena manja instalisana snaga od 93,52 MW, koja je prije izvodljiva, nego varijanta sa većom procijenjenom snagom hidroelektrane“, kazao je Popović.\nKlincov je zatražio da na idućim sjednicama Skupštine akcionara akcionari budu upoznati sa trenutnim aktivnostima i informacijama o predmetnom projektu.\nDa ništa nije jasno definisano oko ove investicije vidljivo je i iz pismene saglasnosti akcionara „Euroinvestment fonda“ Banjaluka koji je dao saglasnost za osnivanje „HE Buk Bijela“, navodeći da to rade „iz razloga što se nadaju da će studije pokazati opravdanost investicije i da će ovo privredno društvo u budućnosti poslovati sa dobitkom, a samim tim vršiti podjelu dividende“.\nDrugi akcionari su takođe glasali za osnivanje novog preduzeća, te je nakon diskusije, Skupština akcionara jednoglasno usvojila Prijedlog Odluke o osnivanju koncesionog privrednog društva „HE Buk Bijela“.\nPodsjećamo, CAPITAL je pisao da je procedura osnivanja „HE Buk Bijela“ započeta s godinu dana zakašnjenja, te da nadležni i dalje ne odgovaraju kada će početi gradnja hidroelektrane koja je planirana još prije četiri decenije.\n„U prethodnom periodu su vođeni razgovori sa kompanijom China National Aero-Technology International Engineering Corporation, ali i drugim zainteresovanim kompanijama koje su iskazale interes za izgradnju „HE Buk Bijela“. Takođe, vode se pregovori i u cilju obezbjeđenja potrebnih finansijskih sredstava za ovaj projekat“, naveli su u Ministarstvu industrije, energetike i rudarstva RS.\nIstiču da je u pripremi dokumentacija za raspisivanje javnog poziva za izbor izvođača radova po sistemu „ključ u ruke“.\n„Nakon izvršenog izbora izvođača ubrzano će krenuti sve aktivnosti na izradi nedostajuće dokumentacije i daljih konkretnih aktivnosti na realizaciji izgradnje hidroelektrane. Koncesiono preduzeće HE „Buk Bijela“ će dalje preuzeti sve aktivnosti vođenja i realizacije ovog projekta“, istakli su u Ministarstvu.\nRanije je pominjano da bi izgradnja „HE Buk Bijela“ trebalo da košta oko 400 miliona KM.\nPosljednja izmjena Utorak, 24 Juli 2018 17:50\nViše iz kategorije: « Od sljedeće godine registracija firmi u Srpskoj preko interneta Voćari traže hiljade berača jabuka, plata do 1.200 KM »


U Sarajevu je za danas sazvana vanredna sjednica Predstavničkog doma Parlamenta FBiH na kojoj bi trebao biti razmotren Vladin Prijedlog zakona o plaćama i naknadama u federalnim organima vlasti.\nTaj tekst je odobren u Domu naroda protekle sedmice, kada je na intervenciju delegata Mike Lešića odobrena naknadna odredba prema kojoj bi poslanici mogli uživati povoljne penzije nakon isteka mandata pod uslovom da imaju 50 godina života i 20 godina staža. Članovi njihovih porodica dobili bi pravo na nasljeđivanje tih penzija. Ova Lešićeva intervencija je izazvala negodovanje javnosti jer se u sadašnjim ekonomskim i socijalnim prilikama u BiH doživaljva kao iznimna privilegija povlaštenima. Zakon ne može stupiti na snagu ako ga sutra ne odobri i Predstavnički dom, a predsjedavajući Safet Softić je krajem protekle sedmice izjavio da će učiniti sve što može u toj svojoj ulozi kako tekst ne bi dobio podršku ako njegov sastavni dio bude Lešićev amandman.\nPredstavnici četiri boračke organizacije najavili su održavanje masovnih protesta sve do smjene vlade i parlamentaraca ukoliko Prijedlog zakona o plaćama i naknadama u organima vlasti FBiH bude usvojen.\nZenički Kantonalni odbor Stranke penzionera BiH i Upravni odbor Kantonalne organizacije Saveza Udruženja penzionera u FBiH oštro su osudili najnoviju odluku o povećanju plaća i visini penzija federalnim zastupnicima i delegatima. Ujedno pozivaju Predstavnički dom Parlamenta FBiH da odbije ovaj sramni zakon, jer je riječ o nezapamćenome kriminalu u 125 godina postojanja penzionog sistema u BiH. To će se negativno odraziti na fond PIO, a već dvije godine koeficijent penzionerima nije promijenjen, dok plaće zvaničnika enormno rastu. U protivnom, desit će se nezapamćeni protesti u FBiH, naglašavaju penzioneri.\nOsim zakona o plaćama i naknadama u organima vlasti, najavljenog kao prva tačka, za dnevni red ove vanredne sjednice predloženo je razmatranje odluka koje se odnose na utvrđivanje prostorne osnove i prostornog plana te na izdavanje urbanističke saglasnosti za područje u okviru projekta Autocesta na Koridoru 5-c.


Izvor\tNovosti\tfebruar 05, 2017\nDr Ari Braun iz Američke akademije pedijatara kaže da roditelji greše što kupaju bebu svako veče, posebno ako joj kvase i glavu. Ne bi trebalo da koristite previše kozmetičkih preparata za kupanje.\nDovoljno je da jednom ili dva puta nedeljno od glave do pete okupate bebu - tvrdi dr Ari Braun, portparol Američke akademije pedijatara.\nOna kaže da roditelji greše što to čine svako veče, posebno ako joj kvase i glavu. Osim toga, ne bi trebalo da koristite previše kozmetičkih preparata za kupanje, već da pojednostavite stvari izborom hidratantnog sredstva za higijenu bez parfema i boja. Doktorka daje još nekoliko saveta:\n- Temperatura vode kojom kupate bebu mora da bude odgovarajuća. Trebalo bi da iznosi između 35 i 37 stepeni, nipošto da bude toplija. Zato, obratite pažnju na grejače vode.\nMnogi roditelji strahuju da kupaju bebu dok joj "pupak ne otpadne", ali Braunova kaže da ne treba mnogo da brinu za deo koji je već zarastao, već na kožu oko pupka. Ako se primeti gnoj, nežno bi trebalo prebrisati medicinskim alkoholom ili gazom natopljenom običnom vodom.\n« Žena bila trudna 46 godina, rodila kameno dete! (VIDEO) Toliko joj je BAZDILO IZ VAGINE da su putnici PREKLINJALI pilota da sleti! »


Svečano otvoren konzulat Turske u Novom Pazaru - IndeksOnline.rs\nNaslovna Društvo Svečano otvoren konzulat Turske u Novom Pazaru\nNOVI PAZAR – Generalni konzulat Republike Turske otvoren je danas u Novom Pazaru.\nKonzulat je otvoren u prisustvu ministara spoljnih poslova Srbije i Turske, Nikole Selakovića i Mevleta Čaušoglua.\nCeremonija svečanog otvaranja započela je intoniranjem himni Srbije i Republike Turske, a nakon toga ministar Selaković je istakao da je otvaranje konzulata rezultat dogovora predsednika Srbije Aleksandra Vučića i predsednika Turske Redzepa Tajipa Erdoana iz 2019. godine.\n“Ove godine navršava se 142 godine diplomatskih odnosa Srbije i Turske i ponosni smo što u isto vreme naše države beleže najviši stepen odnosa, koje odlikuje poverenje, prijateljstvo i uzajamna saradnja”, naglasio je Selaković.\nOn je istakao da “Turska i Srbija dele istu viziju mirnog i prosperitetnog Balkana”.\n“Odnosi Srbije i Turske su veoma važni. Kao što su nam itekako važni odnosi sa našim komšijama, prijateljima, našom braćom i sestrama Bošnjacima. Želja nam da u onome što su ekonomski uspesi Srbije i njen napredak na svakom koraku uživaju i naši građani bošnjačke nacionalnosti”, poručio je Selaković.\nOn je naveo da je prošla godina, uprkos pandemiji kovida 19, bila rekordna godina u trgovinskoj razmeni dve zemlje i da je dostigla cifru od tri milijarde i 320 miliona evra.\n“Za 10 godina podigli smo trgovinsku razmenu 5,4 puta”, rekao je Selaković i dodao da je uveren da će konzulat u Novom Pazaru dati značajan doprinos tome daljem razvoju trgovinske saradnje, ali i razvoju Novog Pazara i Raške.\nSelaković je preneo da mu je Čavušoglu rekao u helikopteru, dok su prilazili Novom Pazaru, da se taj grad značajno promenio u odnosu na njegovu prošlu posetu, pre četiri godine.\n“Naša politika je politika razvoja, i zato ćemo uložiti preko 28 miliona evra u izgradnju novog bloka opšte bolnice u Novom Pazaru i rekonstrukciju starog dela bolnice”, poručio je Selaković.\nKako je dodao rekonstrukcija škole “Bratstvo” koja je četvrta škola u Srbiji koja ima zatvoreni bazen koštala je pet miliona evra.\n“Naša deca u Novom Pazaru imaju prilike da uče u školi koja ima bolje uslove nego mnoge škole u prestonici Beogradu”, istako je Selaković.\nPrema njegovim rečima, u toku je gradnja autoputa ka Dugoj poljani, a u saradnji sa turskim partnerima, gradi se put od Novog Pazara do Tutina.\n“Urađen je projekat i dovodi se gasovod do Novog Pazara koji će potpuno promeniti način poslovanja i uslove života, a Novi Pazar biće među prvih 28 gradova u Srbiji koji će rešiti problem kanalizacije, otpadnih voda i vodovoda”, naglasio je ministar.\nMinistar inostranih poslova Turske Mevlet Čaušoglu istakao je da je današnji dan istorijski, jer je Turska prva zemlja koja je otvorila konzulat u Novom Pazaru i da ga raduje informacija da će i BiH otvoriti konzulat u tom gradu.\n“Naša braća u Sandzaku i naši građani koji vode poreklo iz Sandžaka čvrsta su veza između naših zemalja. Konzulat pokriva široko područje, od Pirota do Užica. Nadam se da će se povećati ulaganja naših kompanija u taj kraj, što mi podstičemo”, rekao je Čavošoglu.\nOn je istakao da je igrom sudbine konzulat otvoren u kući turskog reprezentativca Mirsada Turdžana, koji je rođen u Novom Pazaru.\n“Posetio sam Centar za tursku kulturu, gde 240 polaznika uči turski jezik, što govori o velikom interesovanju. Mi znamo da naša braća u Sandžaku svim srcem vole Tursku, ali i vi znajte da i mi gajimo posebna osećanja prema Sandžaku”, rekao je turski šef dipomatije.\nGeneralni konzul Bašar Bašol izjavio je da će raditi na tome da privuče što više stranih investicija u Sandžak, ali i na jug Srbije, na područje koje pokriva konzulat.\n“Radićemo sve šsto budemo mogli kako bismo radili na razvoju Sandžaka kojeg vidimo kao čvrstu vezu između naših zemalja, a takođe ćemo raditi na podizanju prosperiteta stanovnika Sandžaka”, rekao je Bašol.\nNa kraju ceremonije otvaranja Generalnog konzulata učesnicima su emitovane video poruke predsednika Srbije Aleksandra Vučića i predsednika Turske Redzepa Tajipa Erdoana.\nPrethodni tekstČavušoglu razgovarao sa Ljajićem i Hasanovićem\nSledeći tekstRužić: Opasno i sramno saopštenje BNV, himna će se i dalje emitovati u školama


Korisne publikacije – Inicijativa za inkluziju VelikiMali\nObjavljeno februar 18, 2016 mart 23, 2017\nU okviru projekta „Info-linija za roditelje – podrška inkluzivnom obrazovanju“ , koji realizujemo uz podršku Ministarstva prosvete, nauke i tehnološkog razvoja i Kancelarije UNICEF-a za Srbiju, prevedene su dve publikacije koje će omogućiti samostalno učenje uz pomoć objašnjenja, ilustracija i uputstava. Publikacije pružaju važne i korisne informacije o načinu na koji deca/učenici sa i bez razvojnih teškoćama i invaliditetom razumeju, uče i napreduju.\nStručni priručnik Pozitivna disciplina u podsticajnom inkluzivnom okruženju kreiran je sa idejom da pomogne zaposlenima u obrazovanju kako da efektivno vaspitaju učenike. Predstavljene su nenasilne metode za korigovanje neprikladnog ponašanja i konkretne pozitivne disciplinske mere edukatora širom sveta.\nPriručnik Pravim putem – okvir za program rada sa decom ranog uzrasta predstavlja okvir za pripremu programa rada sa decom od rođenja do uzrasta od šest godina. Kroz ovaj priručnik opisano je kako odrasli mogu da podstaknu razvoj i učenje dece. Obuhvaćene su i ilustrovane važne teme kao što su razvijanje partnerskog odnosa između vaspitača i roditelja, podsticanje učenja i razvoja kroz interakciju, ocenjivanje i igru.\nOba priručnika možete pronaći u našoj biblioteci.\nPrethodno Besplatna Info-linija za inkluzivno obrazovanje\nNaredno Potpisivanje memoranduma o razumevanju


TV Most - Veber: Tači i Rama bi da pritiskaju Brisel\nVeber: Tači i Rama bi da pritiskaju Brisel\n"U pitanju je "velikoalbanski" sentiment i pokušaj Rame i Tačija da utiču na Brisel da se EU slučajno ne bi povukla iz regiona, budući da je zaokupljena sopstvenim problemima i unutrašnjom krizom. To je poruka njima", rekao je Veber za današnji "Srpski Telegraf".\nPrema njegovim rečima, formiranje vojske Кosova, naoružavanje, najava ujedinjenja - samo je pokušaj zaoštravanja tenzija.\n"Dakle, Ramin preteći scenario o tome šta bi se moglo desiti je samo poruka Briselu. Mislim da ne postoji tolika nestabilnost, kao što se želi predstaviti", rekao je Veber.\nКomentarišući reakciju Brisela na ove izjave, Veber kaže da je EU reagovala u svom uobičajenom diplomatskom maniru te da je poruka bila nešto opreznija verovatno zato što želi da spusti tenzije.\n"Međutim, ukoliko bude potrebe i ako zaista dođe do dodatnog zaoštravanja, siguran sam da će i reakcija Brisela biti oštrija", zaključio je on.\n22:53 Haos u Skoplju: Lete šok bombe i kamenice, kordon na meti\n22:37 Remi Brazila i Švajarske, briga za Srbiju\n22:35 Ubedljiva pobeda odbojkaša Srbije protiv Poljske\n22:32 Turska: Predsednički kandidat se obratio biračima iz zatvora\n22:29 Đulijani: Vreme da se ispitaju istražitelji o mešanju Rusije\n22:03 Vulin na manifestaciji "Krajiške pjesme, igre i običaji"\n21:46 Vučić sutra sa direktorkom UNOPS-a\n21:33 U Kolumbiji drugi krug predsedničkih izbora\n20:31 UNHCR: Situacija sa "Akvarijusom" nije trebalo da se desi\n19:57 Novi profili u ponudi srednjoškolskog obrazovanja\n19:26 Obustavljena potraga za nestalima u Gvatemali\n19:05 Kiks šampiona na startu, Meksiko pobedio Nemačku\n19:02 Crna Gora preduzima mere za smanjene priliva migranata\n18:55 Seul i Vašington uskoro objavljuju otkazivanje manevara\n16:49 Priština: Liberalizacija viza “završeno” pitanje\n12:29 Lešak: Podignut spomenik heroju sa Košara\n08:54 Deca sa KiM stigla u svih 18 gradova u RS\n20:52 Malom Novaku potrebna pomoć za lečenje\n18:50 Koha: Ombudsman istražuje da li je Tači prekršio Ustav\n14:21 Nemački vojnici ostaju na KiM još godinu dana\n13:03 Malo interesovanje za povratak zbog učestalih napada\n12:53 Obeleženo pet meseci od ubistva Olivera Ivanovića\n08:50 Niko ne može da očekuje da dignemo ruke od Kosova\n08:02 Republika Srpska dočekuje 900 dece sa KiM\n19:08 Delegаcijа Srpske liste u Vašingtonu sa novinarima\n15:51 Mogerini očekuje Vučića i Tačija na dijalogu o ZSO\n14:39 Popović razgovarao sa građanima\n13:55 Počeo savetodavni mandat Euleksa


► Predsednik EFJ: Rado bih se susreo sa Vučićem\nU pismu koje je juče savetnica za medije predsednika Srbije Suzana Vasiljević dostavila predsedniku EFJ Mogensu Bliheru Bjeregordu izražava se protest što ta organizacije nije zatražila sastanak s Vučićem tokom posete Beogradu povodom stanja medijskih sloboda u Srbiji.\nUpitan da li će do susreta doći zbog pisma koje mu je Vasiljevića poslala predsednik EFJ rekao je za list "Danas" da nije bitno ko je kome prvi pisao i da se raduje susretima sa zvaničnicima i novinarima u Srbiji.\n"Kao i uvek u našim misijama, pokrenutim kako bismo se upoznali sa realnom medijskom situacijom planirali smo da se sastanemo sa zvaničnicima i uvek sam srećan kada uspemo da to učinimo na najvišem nivou. Organizacija takvih susreta je uvek teška i predstavlja 'slagalicu' uključujući gomilu mejlova, pisama i procedura, a ne vidim zbog čega je značajno ko je prvi poslao pismo", kazao je Bjeregord.\nOn je kazao da je najvažnije da se tokom posete saslušaju sve strane.\n"Ovo je zajednička misija koja uključuje tri međunarodne organizacije i naše srpske članice, ali i gomilu zahteva za razgovore i sastanke. Stoga ne bi bilo pošteno da u ovoj fazi govorimo o krajnjem ishodu, već će to biti učinjeno u Beogradu, na kraju misije", naveo je Bjeregord.


Foto: Wikimedia Commons / Ilustracija | Čestice iz Černobilja detektuju se u Srbiji i nakon 35 godina\nTanjug 26.04.2021 16:43\nBEOGRAD - Svijet nije bio spreman za eksploziju koja se dogodila prije 35 godina u nuklearnoj elektrani "Lenjin" u Černobilju, tadašnjem Sovjetskom savezu, i izazvala najveći akcident u istoriji primjene nuklearne energije u mirnodopske svrhe, kaže Vedrana Vuletić iz Direktorata za radijacionu i nuklearnu sigurnost i bezbednost Srbije (SRBATOM).\nOblak radioaktivnih čestica koji se formirao poslije eksplozije na četvrtom bloku nuklearne elektrane u Černobilju, na ukrajinsko-bjeloruskoj granici, 26. aprila 1986. godine, širio se preko cijele Evrope, pa i tadašnje Jugoslavije, a stigao je čak do Japana, SAD i Kanade.\nVuletić kaže da Sovjetski savez nije odmah obavijestio svjetsku javnost o toj nesreći i da je akcident otkriven slučajno jer su se aktivirali alarmi na detektorima u nuklearnoj elektrani u Švedskoj.\n"Utvrdili su da radioaktivnost dolazi sa teritorije SSSR i tek tada, na insistiranje međunarodne javnosti, sovjetske vlasti su iznele informacije da se dogodio akcident", kaže za Tanjug Vuletić, rukovodilac Odsjeka za monitoring, kontrolu i vanredne situacije u SRBATOM-u.\nPrema prvim zvaničnim informacijama do nesreće je došlo ljudskom greškom, ali da je, navodi Vuletić, poslije detaljne analize međunarodnih i sovjetskih eksperata zaključeno da je uzrok nesreće bio kombinacija neadekvatnih tehničkih rješenja reaktora prilikom izvođenja testa.\nU međuvremenu je mnogo radioaktivnostih čestica ispušteno u životnu sredinu, a radioaktivnost je počela da kontaminira ne samo okolinu Černobilja, nego i cijelu Evropu, a kasnije cijelu sjevernu hemisferu.\n"Bio je to šok za celu svetsku javnost. Međutim, međunarodna zajednica se brzo sabrala i insistirala na formiranju komisije koja će da ispita šta se desilo u Černobilju, ali i na donošenju obavezujućih međunarodnih ugovora i konvencije", kaže Vuletić.\nDodaje da su četiri mjeseca poslije eksplozije donijete dvije međunarodne konvencija o ranom obavještavanju u slučaju nuklearne nesreće i o pružanju pomoći u slučaju nuklearne nesreće ili radiološke opasnosti.\nU životnoj sredini na teritoriji nekadašnje Jugoslavije pojavili su se cezijum, stroncijum i drugi radioaktivni elementi koji su dospjeli u atmosferu kao posljedica akcidenta.\n"Nismo imali nuklearnu elektranu, a dobili smo veštačke radionukleide", navodi Vuletić.\nNavodi da su da su informacije o nesreći u Černobilju bile oskudne, ali da su vlasti u Jugoslaviji izdavale uputstva kako da se stanovništvo zaštito od posljedica akcidenta i kontaminacije, koja hrana da se izbjegava, kao i preporuke da se određene namirnice zamrzavaju zbog joda, čije je vrijeme poluraspada osam dana.\nSrbija i tadašnja Jugoslavija imale su monitoring i pri\n"Još uvek merimo radionukleide koji su stigli iz Černobilja, pre svega cezijum koji se još uvek može detektovati u zemljištu,a ponekad u hrani za životinje kao što je seno, ali to su niske koncentracije koje nemaju uticaja na zdravlje životinja i ljudi", ističe Vuletić.\nNapominje da je nuklearna katastrofa u Černobilju imala dalekosežne posljedice - ekološke, ekonomske, zdravstevne, političke i sociološke, te dodaje da posljedice nisu bile isključivo negativne, već da je bilo i pozitivnih, naročito u unapređenju nuklearne sigurnosti i zahtjevima za nuklearne reaktore.\nNeposredno poslije katastrofe u Černobilju, bilo je zastoja u razvoju nuklearnih programa, a u Jugoslaviji je, podsjeća Vuletić, donijet zakon o zabrani izgradnje nuklearnih elektrana koji je i danas na snazi.\n"Došlo je do unapređenja nuklearne sigurnosti i mnogo strožih zahteva, tako da su današnje nuklearne elektrane mnogo sigurnije nego u vreme akcidenta u Černobilju", zaključuje ona.


Portal Sarajevo-RS.com - Predstavljeni radovi iz Škole ikonopisanja Pravoslavnog centra za mlade\nsreda, 28 jun 2017 00:25\nU okviru manifestacije "Principovi dani" koja je juče počela u Istočnom Novom Sarajevu, večeras je izložbom ikona Škole ikonopisanja Pravoslavnog centra za mlade Mitropolije dabrobosanske i koncertom kulturno-umjetničkih društava "Slavija", "Boško Vujadin" i "Bratstvo", nastavljen ovaj kulturno-sportski program.\nRukovodilac Pravoslavnog centra za mlade jerej Mladen Drobnjak večeras je novinarima rekao da su rado prihvatili poziv Opštine Istočno Novo Sarajevo da budu dio manifestacije "Principovi dani", te da predstave svoj rad u okviru Škole ikonopisanja.\nOn je istakao da su večeras predstavljeni radovi djece koja su na njima radila u proteklih sedam mjeseci.\n"Škola ikonopisanja počela je da rad u novembru prošle godine i do sada ima 60 članova, od čega njih 40 čine osnovci i srednjoškolci", kaže Drobnjak i dodaje njih 20 čini grupa starijih koji imaju ranija iskustva i pohađali su slične škole, koje to rade na ozbiljnijem nivou.\nPrema njegovim riječima, krajem septembra tekuće godine, održaće se izložba ikona po uzoru na ikone koje se nalaze u muzejima Mitropolije dabrobosanske u Staroj pravoslavnoj crkvi u Sarajevu i u manastiru Dobrun.\n"I na Palama planiramo otvoriti Školu ikonopisanja, a u okviru Pravoslavnog centra za mlade Mitropolije dabrobosanske pokrenuta je i škola crtanog filma", istakao je Drobnjak.\nOn je dodao da polaznici ove škole crtanog filma će sa crtanim filmom o Svetom Savi učestvovati na Međunarodnom festivalu animiniranog filma u Nišu.\n"Ekipa koja radi sa našom djecom dolazi iz niške Škole crtanog filma, a oni su i organizatori festivala", dodao je Drobnjak.\nCentralna svečanost manifestacije "Principovi dani" održaće se sutra, na Vidovdan, 28. juna, kada će biti organizovana Vidovdanska akademija i koncert tamburaškog orkestra "Fijaker" iz Novog Sada.\nViše iz ove kategorije « Crteži i akvareli oduševili publiku na Paviljonu BiH Otvaranje 15. saziva Art simpozijuma na Jahorini »


Pošto je značajan deo aktivnosti usmeren ka obrazovanju mladih naraštaja osmišljene su edukativne igre u funkciji i zabave i obrazovanja i promocije arheologije. Trenutno su u ponudi „Misterija imperatorove smrti“ (na nemačkom, engleskom i srpskom jeziku) i „Itinerarium Romanum Serbiae“ (na srpskom i engleskom). U prodaji je već drugo izdanje igre Misterija imperatorove smrti.\nPrvi put je u radnom prostoru Domus-a 2008. godine organizovan program „Nauka za sve“ („Scienza per tutti“) u saradnji sa univerzitetima u Ankoni i Bolonji. „Dečji naučni kamp“ u Viminacijumu za decu uzrasta od 8 do 14 godina organizuje se svakog leta od 2013. godine. Stručna ekipa animatora u saradnji sa Centrom za promociju nauke edukuje decu i uči ih kako da se bave naukom.


Dosije „Matijević“ (2): GMO kasapin hapšen zajedno sa „žutim lopovima“ – REPORTER\n29/09/2018 Reporter Dosije, Dosije "Matijević", Dosije "Prehrambena mafija" 0\nMeđu privedenima su i bivši direktor Zavoda za izgradnju Novog Sada i funkcioner DS Borislav Novaković, kao i vlasnik Industrije mesa „Matijević“ Petar Matijević, koji je uhapšen u svojoj kući. Privedene su i tri nekadašnje Novakovićeve saradnice iz Zavoda za izgradnju – Tatjana Gašović, Milana Sučević i Svetlana Bajić.\nOsumnjičeni su i generalni direktor „Matijevića“ Milan Jozanov i nekadašnji direktor „Aleksandar gradnje“ i sadašnji direktor Regionalnog centra Novog Sada Rajfajzen banke Zoran Ćulum.\nTokom dana trajala je potraga za Vojislavom Gajićem, vlasnikom i direktorom firme „Aleksandar gradnja“, koji je priveden nešto kasnije od ostalih.\nKako saznajemo, ova lica su osumnjičena da su od 2007. do 2010. godine oštetili budžet grada Novog Sada i Republike Srbije za iznos od oko 1,3 miliona evra, a Industriji mesa „Matijević“ pribavili protivpravnu imovinsku korist od oko 1,8 miliona evra i „Aleksandar gradnji“ korist od oko 500.000 evra.


Nova Uredba Vlade-cilj očuvanje broja zaposlenih - Trebevic.net\nNova Uredba Vlade-cilj očuvanje broja zaposlenih\nNove mjere za oporavak privrede u Srpskoj. Na prijedog Kompenzacionog fonda, usvojena je Uredba o dodjeli sredstava poslovnim subjektima i preduzetnicima, koji su zbog pandemije virusa korona u aprilu imali pad prihoda i smanjen obim poslovanja.\nPoslovni prihod u aprilu umanjen je za najmanje 20 odsto u odnosu na april prošle godine. Određeni broj radnika nije radio. Po jednom od ova dva osnova, sredstva će preduzećima isplaćivati Kompenzacioni fond. Ovoj podršci nada se Zoran Tošić direktor preduzeća iz Dervente, koje zapošljava 300 radnika. Svoje proizvode plasira autoindustriji Evropske unije, pa je pandemija umanjila obim proizvodnje u aprilu do 40 odsto.\n– Ukupna vrijednost, kad bismo gledali novčano, preko 300.000 KM imamo smanjene dotoke proizvodnje u aprilu. Nadamo se pomoći Vlade Republike Srpske i apsolutno pozdravljamo dogovor i uredbu – naglasio je Zoran Tošić, direktor preduzeća “Mreža network” d.o.o. Derventa.\nOpšti uslov je da, ako zapošljavaju manje od 10 radnika, broj zaposlenih od 29. februara do 30. aprila, nisu umanjili za više od 40 odsto. Ako imaju 10 i više zaposlenih, uslov je da broj radnika nisu smanjili za više od deset odsto.\n– Postupak provode nadležna ministarstva, i to na osnovu zahtjeva koje su preduzetnici podnijeli Poreskoj upravi, koja spiskove prosleđuje Kompenzacionom fondu na isplatu – poručio je Vjekoslav Petričević, ministar privrede i preduzetništva Republike Srpske.\nNakon odluke o isplati minimalca za sve radnike koji nisu mogli na posao zbog odluka Republičkog štaba za vanredne situacije, biće ovo dodatna podrška privrednim subjektima koji su usljed pandemije virusa korona, imali štetu.\n– Sada je obuhvaćeno oko 6.000 preduzeća i oko 35.000 radnika. Sredstva će ovaj put biti isplaćivana na račun preduzeća, a ne tekuće račune radnika – naglasio je Radovan Višković, predsjednik Vlade Republike Srpske.\nZa isplatu minimalca radnicima i za realizaciju nove mjere, biće izdvojeno oko 55 miliona maraka. Da ne bude oštećenih, u oba slučaja, pobrinuće se radna grupa, koja će podvući crtu nakon što budu isplaćena sva sredstva.\n– Dogovorili smo se da se formira radna grupa u sastavu Vlada Privredna komora i poslodavci koja će analizirati svaki zahtjev koji bi mogao biti odbijen. Što znači da ćemo imati potpunu kontrolu nad tim da li su svi dobili koji su trebali da dobiju – poručio je Saša Trivić, predsjednik Unije udruženja poslodavaca Republike Srpske.\nMinimalna plata i doprinosi za april, uplaćeni su za oko 27.000 radnika, zaposlenih u preduzećima koja su potpuno obustavila rad.


Đurić:U Prištini nema sagovornika,nema ni rešenja - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić:U Prištini nema sagovornika,nema ni rešenja\nĐurić:U Prištini nema sagovornika,nema ni rešenja\n06.maj 2019. Izvor: Tanjug\nSrbija ima jasnu poziciju po pitanju Kosova i Metohije, za normalan i civilizovan je dijalog, ali ne dok se ne ukinu takse na robu iz centralne Srbije, izjavio je danas direktor Kancelarije za Kosovo i Metohiju Marko Đurić i dodao da, međutim, u Prištini nema ni sagovornika, ni želјe za racionalnim rešenjem.\nĐurić je za TV Happy ukazao da je Beograd za normalan, civilizovan razgovor u kojem nema ucena i talaca, kao što sada, posle uvođenja taksi, privremene prištinske vlasti drže 120.000 Srba na KiM.\n"Naša reč ima kredibilitet, ima težinu, naš narod stoji iza želјe da se pronađe normalno i racionalno rešenje. Sa druge strane nema ni sagovornika, ni želјe za racionalnim rešenjem i zato je predsednik Vučić rekao da smo milјama daleko od rešenja i da rešenja neće biti", kazao je Đurić.\nKako kaže, predstavnici Albanaca na KiM percipiraju odnos sa Beogradom na veoma neozbilјan način.\n"Lideri Albanaca misle da su na nekoj orijentalnoj pijaci i da mogu da vrte šibice ispred autobuske stanice, da tako mogu da obmanjuju velike svetske lidere. To tako ne funkcioniše, ne znam ko ih savetuje da vode tako politiku", kaže Đurić.\nDirektor vladine Kancelarije za KiM navodi da su, osim toga što stalno pričaju o nezavisnosti Kosova, lideri Albanaca "prešli" granice teritorije srpske južne pokrajine, te sada pričaju o teritoriji Preševa, Bujanovca, Medveđe, a sutra bi mogli da "pričaju o celom Balkanskom poluostrvu".\n"To pokazuje da su oni do te mere izgubili svaki kontakt sa realnošću, da su njihovi politički cilјevi do te mere opasni da oni postepeno uspevaju da okreću lјude protiv sebe, čak i one koji su ih pre 10 i 15 godina naročito podržavali", kaže Đurić i dodaju da se ponašaju kao razmaženo dete.\n"Apsolutno nikakve spremnosti za bilo kakvo rešenje koje podrazumava kompromis im ne pada na pamet da razmatraju. Sa druge strane pokazuju nula kredibiliteta vezano za bilo šta o čemu se dogovoraju", navodi direktor vladine Kancelarije.\nUpitan da li slučajno postoji "tajna diplomatija" na međunarodnoj sceni za rešavanje kosovskog pitanja, Đurić kaže da ne postoji, već da se naziru određeni pritisci na Srbiju da bez ukidanja taksi nastavi dijalog.\n"Naš odgovor po tom pitanju je izrečen na najvišim mestima u Evropi i nedvosmislen je - ne pada nam na pamet. Hoćemo da razgovaramo u uslovima u kojima ne držite 120.000 Srba kao taoce, hoćemo na ozbilјan i odgovoran način da radimo, ako toga nema mi ćemo se u međuvremenu baviti podrškom našem narodu na KiM, da tamo ima i više novca, bolјih uslova za život i opstanak", navodi Đurić.\nKomentarišući odluku da Srpska lista učestvuje na izborima za gradonačelnika četiri opštine sa srpskom većinom na severu KiM, Đurić kaže da je ta odluka doneta jer Beogradu i Srbima ne pada na pamet da Prištini prepousti da upravlјa nad te četiri odluke.\n"Oni su se tome nadali, nadali su se da ćemo mi bojkovati njihove izbore pa da oni preuzmu vlast i kontrolu u tim opštinama. Srpska lista ide na te izbore da bi sprečila taj scenario i sačuvala ono što je još u našim rukama", kaže Đurić dodajući da Srpska lista nije klasična politička stranka, već državni projekat Srbije koji služi tome da Srbi na KiM budu snažno predstavlјani pred prištinskim institucijama.\nUpitan da prokomentariše negativne komentare na izjavu ministra odbrane Aleksandra Vulina koji je kazao da je za što hitnije razgraničenje, ali i dodao da je to njegov lični stav i da nema veze sa državnom politikom, Đurić kaže da čim se neko usudi da iznese stav o Kosovu i Metohiji odmah na njega krene drvlјe i kamenje.\n"Interesantno je to da drvlјe i kamenje dolazi od onih koji dok su imali priliku da odlučuju o Kosovu i Metohiji svakoga dana su ga približavali suverenitetu i to na celoj teritoriji KiM. Ne čude takve izjave i napadi", dodaje Đurić.\nKomentarišući to što je predsednik Vučić "na meti napada" zbog izjava o rešenju kosovskog pitanja, Đurić kaže da je još pre nekoliko dana govorio da postoji "cunami neverovatnog licemerja".\n"S jedne strane godinu dana i više govorite da je predsednik Vučić izdajnik, on koji punih sedam godina odoleva najstrašnijim pritiscima i ne pada mu na pamet i nikada nikome od nas neće pasti na pamet da pravimo bilo kakav usptupak na uštrb srpskih interesa po pitanju Kosova i Metohije, a sada su izašli i rekli da on nema plan, odnosno sami su priznali da su duže od godinu dana vodili najprlјaviju kampanju, a da u stvari nisu ni videli bilo kakav plan", kaže Đurić.\nKaže da to rade neodgovorni lјudi, za vreme čije vlasti su postavlјene granice na Jarinju i Brnjaku, kada su okosnica bili Jeremić, Tadić, Đilas, koji godinu i duže dana unazad napadaju predsednika Vučića koji, ističe, ne da ne prihvata, nego mu ne pada na pamet da prihvata ni približna rešenja kakva su oni prihvatali.\n"Srbija ne prihvata i ne priznaje nezavisnost Kosova i Metohije, Srbija traži kompromisno racionalno rešenje za budućnost i Srba i Albanaca i zna se šta su naše i Ustavom i drugim propisima utvrđene mogućnosti i sve vreme se državna politika Srbije kreće u okviru toga", naglašava Đurić.\nUpitan da li je ikada dobio izvinjenje za to što je hapšen u Kosovskoj Mitrovici u martu prošle godine, Đurić je kazao da nije i dodao da ne želi da se vraća na taj događaj i da se priseća toga, jer ne voli da bude u ulozi žrtve.


Ivaning d.o.o. » Istraživanje i razvoj firme FINK TEC GmbH\nTrudimo se da idemo u korak sa vremenom, a učimo od profesionalca u svom poslu - našeg Principala firme FINK TEC GmbH\nOsluškujući stroge zahteve svetskog tržišta odeljenje istraživanja i razvoja firme FINK TEC GmbH razvija nove i sve kvalitetnije proizvode i koncepte, oslanjajući se na stručni tim svoje kuće, proverene sirovine i akreditovane laboratorije.\nStalnom težnjom da bude pozitivan primer drugima i prva u onome što radi, firma FINK TEC GmbH je u tome uspela i još 2010. godine je na svetsko tržište plasirala potpunu inovaciju - ekološki proizvod a ipak dovoljno efikasan za održavanje higijene u oblasti industrije. Pomenuti proizvod izrađen je na bazi potpuno obnovljivih, prirodnih izvora i označen je znakom EU/Ecolabel.\nCilj firme našeg Principala jeste da svojim klijentima obezbedi kompletan asortiman visokokvalitetnih proizvoda za održavanje kompletne higijene u proizvodnim pogonima odnosno da zajedno sa svojim partnerima širom sveta klijentima pruži i odgovarajuću tehničko-tehnološku, dakle stručnu, podršku prilikom primene proizvoda.\nI ovde sigurno nije kraj, jer planovi firme FINK TEC GmbH ali i naši sežu daleko u budućnost ...\nJoš neki od koncepata firme FINK TEC GmbH, razvijeni za potrebe prehrambene industrije su sledeći:\nPranje posuda uz obezbeđenje visokog standarda higijene zahvaljujući kontinuiranom praćenju i kontroli parametara higijene tokom samog procesa pranja\nUPRAVLJANJE LUŽINOM 65+\nOptimizacija energije tokom procesa pranja boca orjentisanim smanjenjem temperature lužine u mašini za pranje boca\nValidacija pranja buradi u cilju ranog otkrivanja deficita prilikom pranja i oštećenja ambalaže\nKONCEPT HIGIJENE U ŠTALAMA I HIGIJENE PAPAKA\nPoboljšanje klime u štalama vodi ka pozitivnom dejstvu na opšte zdravstveno stanje životinja i potpomaže efikasno lečenje bolesti (PediSept Bed – prašak za posipanje i PediSept Dry - kada za prah za pranje papaka)\nKompletan proizvodni program visokokvalitetnih proizvoda za održavanje higijene prodajnih objekata; higijene ... Pročitajte više\nProizvodni program za industriju hrane\nKompletan proizvodni program visokokvalitetnih proizvoda za održavanje kompletne higijene proizvodnog pogona i ... Pročitajte više\nPrašak za primenu u posudama za održavanje higijene papaka; obezbeđuje odgovarajuću higijenu i negu papaka ... Pročitajte više\nKompletan proizvodni program visokokvalitetnih proizvoda za održavanje higijene štala; higijene sistema za ... Pročitajte više\nFINK - PediSept Bed\nPrašak za posipanje podova boksova za čuvanje životinja; vezuje vlagu, amonijak i druge štetne materije; ... Pročitajte više\nClick & Clean proizvodi\nOdržavanje higijene prodajnih objekata jednostavnim dozirnim sistemom Click & Clean i odgovarajućim proizvodom ... Pročitajte više\nInovacija u svetu i kod nas – 100 % ekološki proizvod za pranje izrađen na bazi obnovljivih izvora, označen sa ... Pročitajte više\nRazličiti artikli koji potpomažu izvođenje higijenskih mera i doziranje proizvoda za održavanje higijene; ... Pročitajte više\nUredjaji za pranje pod pritiskom\nUređaji za pranje penom pod pritiskom, različitih zapremina, i dvojake funkcije – funkcije prevođenja u penu i ... Pročitajte više


MINISTAR ŠERANIĆ U TREBINJU OTVORIO 19. SIMPOZIJUM MEDICINSKIH SESTARA, TEHNIČARA I BABICA RS\nTrebinje | 03.06.2021\nMinistar zdravlja i socijalne zaštite Republike Srpske Alen Šeranić otvorio je večeras u Trebinju 19. Simpozijum medicinskih sestara, tehničara i babica Republike Srpske.\nŠeranić je istakao da je pandemija virusa korona najbolje pokazala koliko su medicinske seste i tehničari nezaobilazni u zdravstvenom sistemu Republici Srpskoj i koliko je ova profesija važna za živote svih građana Srpske.\n„Medicisnke sestre, tehničari i babice – koji su inače najbrojniji zdravstvenom sistemu Republike Srpske – predstavljaju njegov istinski stub i svjedoče o istinskom požrtvovanju za zdravlje našeg stanovništva“, poručio je Šeranić.\nOn je kazao da je udruženje koje okuplja ovu medicinsku profesiju u Republici Srpskoj veoma važan partner ministarstva zdravlja.\n„Kroz ovo ministarstvo su dobili priliku da kreiraju sistem u kojem rade, prilike za usavršavanja, da osnaže svoje kompentencije, da sebi prave bolje uslove nego što su bili ranije. Ne zaboravimo da smo i u okviru Vlade u posljednjih godinu dana gledali načine kako da im pomognemo – da im poboljšamo plate, dodijelimo i određene jednokratne pomoći, a naravno da ćemo raditi i dalje na tome, da sve to bude i veće i bolje“, poručio je Šeranić.\nPredsjednik Udruženja medicinskih sestara, tehničara i babica Republike Srpske Živana Vuković Kostić kazala je da ovu društvo postoji već 23 godine, da se u prvom redu bavi edukacijom ovog zdravstvenog kadra, te da je riječ o asocijaciji čiji su članovi i prepoznati i priznati u regionu i svijetu.\n„Prepoznali smo da je edukacija najvažnija za medicinske sestre. To se pokazalo i prošle godine tokom pandemije, gdje su one prateći savremena dostignuća u zdravstvenoj njezi dali izuzetan doprinos u borbi za zdravlje pacijenata“, kazala je Vuković Kostić.\nDodala je da je 19. simpozijum u Trebinju okupio oko 150 učesnika, a uz medininske sestre, tehničare i babice svih zdravstvenih ustanova Srpske, u razmjeni znanja i iskustava ove godine učestvuju i njihove kolege iz Slovenije, Hrvatske, Srbije, Sjeverne Makedonije, Federacije BiH, te Švajcarske, Njemačke i Švedske.\n„Osim kovida, koji je prošle godine svima nama bio glavna tema – bavićemo se ovaj put i nekim drugim, poput etike u sestrinstvu, koliko smo dobro zaštićene u našem radu, takođe i uniformama koje su zaštitni znak naše profesije, a u okviru čega ćemo imati i modnu reviju sestrinskih uniformi kroz istoriju“, istakla je Vuković Kostić.


BANJALUKA, Iz Fonda penzijsko-invalidskog osigurnja /PIO/Republike Srpske saopšteno je da je prelaskom na trezorski način finansiranja i isplate penzija dodatno stabilizovan ovaj sistem, te da su bez teškoća isplaćene penzije za 258.000 korisnika, za šta se mjesečno izdvaja 83 miliona KM.\n“Za 2016. godinu i sedam mjeseci tekuće godine bez ikakvih zastoja i teškoće isplaćene su sve penzije za sadašnjih 258.000 korisnika prava, od kojih 210.582 u Republici Srpskoj i 47.364 u inostranstvu”, navode iz Fonda PIO.\nU poslednjih nekoliko mjeseci, od potrebnih 83 miliona KM za isplatu penzije po osnovu doprinosa prikupljalo se 65 do 70 miliona KM ili od 78 do 84 odsto, navode u Fondu i podsjećaju da doprinos jeste osnovni izvorni prihod, ali ne i jedini za finansiranje isplate penzija i rad ove službe.\n“Odredbama Zakona o PIO, propisano je da se sredstva za prava iz penzijskog i invalidskog osiguranja obezbjeđuju iz doprinosa, budžeta, dobiti PREF-a, izdavanja u zakup i prodaje imovine Fonda, usluga stručne službe Fonda, kamata na novčana sredstva, subvencija i donacija i drugih izvora u skladu sa zakonom”, ističu iz Fonda.\nOsim toga, navodi se, Republika Srpska, shodno odredbama pomenutog zakona, iz budžeta se obezbjeđuje sredstva za finansiranje isplate penzija za porodice poginulih boraca u proteklom odbrambeno-otadžbinskom ratu, penzije korisnika čija je invalidnost uzročno-posljedično vezana sa učešćem u ratnim dejstvima, penzije učesnika NOR-a, namirenje na iznos jednog od pet nivoa najniže penzije.\n“U proteklih 25 godina postojanja Republike Srpske i Fonda PIO sredstva prikupljena od doprinosa, kao izvornog prihoda, nikada nije bilo dovoljno da bi se u potpunosti izvršila isplata penzije za sve korisnike prava i ta sredstva koja nedostaju u skladu sa zakonom obezbjeđivala je Republika Srpska”, naveli su iz Fonda.\nOni podsjećaju da je najviše sredstava za isplatu penzija nedostajalo u periodu 2002-2005. godina, kada su prikupljeni doprinosi činili svega 70 odsto potrebnih sredstava.\n“Dakle, u tom periodu nedostajalo je ponekad i više od 30 odsto sredstava potrebnih za isplatu penzija, a prosječna penzija je tada učestvovala sa svega 33,9 odsto u prosječnoj plati, što je najniži ikada zabilježeni odnos prosječne penzije i palate od nastanka Republike Srpske”, objašnjavaju iz Fonda.\nIz Fonda PIO navode da je usvajanjem reformskog zakona, od 2012. godine, i da se njegovom primjenom iz godine u godinu poboljšavaju svi parametri penzijskog sistema Republike Srpske, tako da se nedostajuća sredstva sada kreću, iz mjeseca u mjesec, od 16 do 25 odsto.\n“Dobar trend u naplati doprinosa bilježi se i u prvom polugodištu ove godine, za koji je ukupno naplaćeno 381,58 miliona KM ili 19 miliona KM više nego u istom periodu prethodne godine, pri čemu je u poslednja tri mjeseca prikupljano od 65 do 70 miliona KM”, ističu iz Fonda.\nU saopštenju se dodaje da je trenutno ovo najpovoljniji omjer od svih država bivše SFRJ, gdje je udio budžeta u finansiranju penzija znatno veći i u Sloveniji je 28 odsto, Hrvatskoj 47, Srbiji 35, Crnoj Gori 31 te u Makedoniji 45 odsto.\n“I u razvijenim evropskim državama budžet obezbjeđuje dodatna sredstva fondu za isplatu penzija. Tako budžet Austrije penzijskom fondu svake godine doznačuje oko devet milijardi evra ili više od 25 odsto sredstava koja nedostjau za isplatu penzija za više od dva miliona penzionera u toj zemlji”, istakli su iz Fonda PIO.\nI odnos prosječnog iznosa samostalnih penzija u poređenju sa prosječnom platom u poslednje tri godine u Republici Srpskoj je ostao je stabilan i kreće se od 40,36 do 41,26 odsto, dok je u prethodnom periodu bio nepovoljniji i iznosio znatno manje od 40 odsto.\nIz Fonda PIO napominju da svega 20.457 ili 7,8 odsto korisnika prava, ima pun staž osiguranja od 40 godina i njihova prosečna penzija je 500 KM ili 60 odsto prosječne plate, dok svi ostali korisnici prava imaju manje od 40 godina staža osiguranja ili staž sa posebnim uvećanjem.\n“Ovo je najniži procenat korisnika prava sa punim stažom osiguranja u regionu, a posljedica je velikog broja korisnika prava koji su pravo ostvarili pod povoljnijim uslovima, sa znatnom manjim stažem osiguranja”, naveli su iz Fonda PIO. Srna\nTagovi: fond PIOisplatakorisnicipenzijevazno\nKomentari na članak: Fond PIO: Stabilna isplata penzija u Srpskoj\n23.08.2017 u 15:31\nJako je stabilna. Deficit budzeta 175 miliona.


Umetnice & privrednice | Nova Ekonomija\nPočeli smo tako što smo kupili polovne mašine, a pošto nismo imali dovoljno novca za materijale, prvu kolekciju smo sašili od zaliha tetkinog materijala. Godišnje proizvedemo 4.000 komada odeće, kaže Marija Marjanović\nDečja odeća protkana jednim zanimljivim i drugačijim dizajnom od viđenog u dečjoj modi kroji se u jednom malom proizvodnom pogonu ispod Avale. Pre tri i po godine, tri žene iz kraja organizovale su život po svojoj meri: otvorile su dizajn studio nadomak kuće, počele su da rade posao koji vole i uz koji imaju vremena da se posvete svojoj deci. Dve su umetnice (Fakultet primenjenih umetnosti), dok se treća bavi knjigovodstvom, njihove ideje pretače u brojke i savetuje ih ako odu predaleko u svom umetničkom zanosu i kreacijama za koje se teže nalazi tržište.\nMarija Marjanović, vlasnica dizajn studija, kaže da su deca njihova inspiracija, osluškuju njihove ideje, pa je tako i brend "Gugadžina” nastao po nazivu igračke, izmišljene reči njenog deteta.\nPored raznoraznih materijala, šest šivaćih mašina, prese, industrijske pegle, nalazi se i jedna gomila raznobojnih uvezanih pamučnih traka, dok jedna od šnajderki kaže: "Sve te ostatke od materijala one iskoriste, ništa ne bacaju”.\nNova ekonomija: U svakom poslu početak je najteži, naročito u nekoj proizvodnji, kakvo je vaše iskustvo, koliko vam je bilo potrebno kapitala za mašine i materijale?\nMarija Marjanović: Počele smo, kao što se u narodu kaže, uz pomoć štapa i kanapa. Na Fakultetu primenjenih umetnosti završila sam kostimografiju, a Milica keramikui i pošto umetnici u Srbiji imaju problem da nađu posao, odlučile smo da počnemo same da radimo. Zapravo, jedno vreme sam radila u jednoj firmi koja se bavila proizvodnjom odeće za odrasle, ali radila sam ono što su poslodavci tražili od mene, nisam imala neku slobodu. I dok sam radila u toj firmi dobila sam prvo dete, u međuvremenu sam ostala u drugom stanju sa drugim detetom, ispostavilo se da su blizanci i da je potrebno da održavam trudnoću. Tada mi je poslodavac napomenuo da razmislim ako mi se ukaže neka prilika za posao nakon porodiljskog da počnem negde drugo da radim, jer on ne zna šta će biti sa tom firmom za tri godine. Tako, nisam znala šta će biti kad dođem sa porodiljskog, nisam mogla da verujem da će me posao čekati kad se vratim i nisam htela da dovedem sebe u neizvesnu situaciju. Zato smo se nas tri udružile i zamisao je bila da radimo nešto sa tekstilom, ali u početku ideja o proizvodnji meni je izgledala strano. I odmah sam im rekla da je baviti se proizvodnjom mnogo teško, nabavka robe i materijala, sve mi je zvučalo mnogo komplikovano. Ipak, odlučili smo da proizvodimo dečju odeću i pošto sam ostala u dobrim odnosima sa kolegama iz bivše firme, pozvala sam ih da se raspitam o nabavci materijala. Početni kapital nabavili smo uz pomoć porodice i čuli smo za neku staru fabriku u Aranđelovcu koja je prodavala opremu pa smo kupili polovne mašine. I uložili smo na početku 2.000 evra za mašine i materijale.\nNE: Koliko košta bala materijala?\nM. Marjanović: Miličina tetka je imala neke zalihe materijala iz 70-ih godina prošlog veka dok je ona šila i to je bila dragocena zaliha, jer takav kvalitet više se ne može pronaći. Tako smo počele da šijemo od tetkinog materijala, jer nismo imale novca na početku da kupimo tkanine koliko nam treba. Bala košta između 150 i 200 evra, ali nama ništa ne znači jedna bala, već nam je potrebno najmanje šest do sedam različitih materijala da bismo napravili kolekciju, a to košta oko 1.000 evra.


Састанак са министром спољних послова Руске Федерације - Va1.info\nNaslovna/Vesti/Sastanak sa ministrom spoljnih poslova Ruske Federacije\n„Večerašnji razgovori su bili verovatno naši najotvoreniji i najiskreniji do sada. U svetlu brojnih problema sa kojima se suočavamo, i prirodno je da razgovori budu takvi. Razmatrali smo celokupnu situaciju u regionu i sa svojim strahovima, koji se tiču pozicije naše zemlje i našeg naroda u regionu, upoznao sam ruskog ministra spoljnih poslova i dobio viđenje Ruske Federacije kao odgovor i, ako to smem da kažem, važne savete“, rekao je predsednik Vučić. On je zahvalio ministru Lavrovu što je došao da uveliča skup koji je Srbija organizovala povodom 60. godišnjice Pokreta nesvrstanih zemalja, ali i na pomoći Rusije u obezbeđivanju energetske bezbednosti naše zemlje.\n„Ponosimo se svojom vojnom neutralnošću i u skladu sa tim nastavićemo ne samo da čuvamo svoju zemlju i da je štitimo, već i da razvijamo naše odbrambene kapacitete kako bismo odvratili svakog potencijalnog agresora od namere da ugrozi slobodu Srbije“, poručio je predsednik Vučić.\n„To je naš čvrst stav i mi ćemo prihvatiti bilo koje rešenje koje će odgovarati Srbiji i srpskom narodu. Naravno, zabrinuti smo zbog provokacije koja je organizovana na severu Kosova krajem septembra. Cenili smo uzdržanost i tvrd stav Srbije, koji su omogućili da ta kriza bude rešena. U našim kontaktima sa Evropskom unijom uvek podsećamo na odgovornost Brisela i posredničku ulogu koju je Brisel inicirao. Vreme je da se ispune dogovori postignuti pre više godina, posebno dogovor o stvaranju Zajednice srpskih opština. Srbija je i dalje najvažniji faktor mira i stabilnosti u regionu. Njeno mišljenje treba da bude uzeto u obzir u bilo kom pregovaračkom formatu“, istakao je ministar Lavrov i zahvalio predsedniku Vučiću na današnjem sastanku, ali i najavio dogovor o susretu predsednika Republike Srbije i Ruske Federacije.\n„Preneo sam gospodinu predsedniku najtoplije pozdrave od predsednika Ruske Federacije Vladimira Putina, kao i opredeljenje za nastavak dijaloga na najvišem nivou. Razmotrili smo moguće kontakte na nivou predsednika u doglednoj budućnosti i dogovorićemo se sigurno kada će se taj sastanak održati“, naveo je ministar Lavrov.


AI predviđa napade - Dani 1074 - 01.12.2019.\nOlakšati život epileptičarima\nAI predviđa napade\nIstraživači sa Univerziteta Louisiana u Lafayetteu razvili su sistem umjetne inteligencije koji može predvidjeti epileptične napade sat prije nego što se pojave. Ljude koji pate od epilepsije ovaj sistem će, prenose specijalizovani portali, upozoriti da je napad neizbježan i omogućiti im da uzmu lijekove, te upozoriti njihove prijatelje ili medicinskog radnika.\nStopa tačnosti tokom istraživanja iznosila je 99,6 posto na osnovu rezultata elektroencefalograma ili EEG testova koji su pratili moždane signale 22 pacijenta u dječijoj bolnici u Bostonu. Epileptični napadi se trenutno mogu predvidjeti EEG testovima koji se provode u bolnicama ili drugim medicinskim okruženjima, a zatim prediktivnim modeliranjem, procesom koji se oslanja na statistiku.\nTehnologija umjetne inteligencije razvijena na Univerzitetu Louisiana oslanja se istovremeno na EEG testove i prediktivno modeliranje, što rezultira ranijom i preciznijom detekcijom. Tim koji je razvio taj sistem vodili su doktori Magdy Bayoumi i Hisham Daoud, istraživači sa Univerzitetskog odjela za elektrotehniku i računarsko inžinjerstvo.\nBayoumi je rekao da je naredni korak razvoj načina da se sistem približi ljudima koji imaju epilepsiju.


U SKUPŠTINI RS DOPUNE ZAKONA O ZAŠTITI PODATAKA O LIČNOSTI I PREDLOG ZAKONA O AMNESTIJI\nDOPUNE ZAKONA O ZAŠTITI PODATAKA O LIČNOSTI, koje bi trebalo da omoguće da komunalna preduzeća uz redovne uplatnice šalju i uplatnice u humanitarne svrhe, ujedinile su stranke u Skupštini Srbije, čiji predstavnici uglavnom najavljuju podršku tom zakonskom rešenju.\nPredlagač zakonskog rešenja Srđan Miković naveo da je zadovoljan kako su njegove kolege u parlamentu raspravljale o tom aktu, a posebno time što su ga jednoglasno podržala tri nadležna odbora - za pravosuđe, državnu upravu i lokalnu samoupravu, za ustavna pitanja i zakonodavstvo i za evropske integracije.\nObrazlažući predloženo zakonsko rešenje, Miković je rekao da se njime ukida zabrana da "Infostan", "Elektrodistribucija" i druga komunalna preduzeća, uz redovne, šalju i uplatnice za humanitarne svrhe, ocenivši da će se na taj način znatno olakšati humanitarni rad, a neće biti ugroženo pravo građana na zaštitu podataka.\nOn je pozvao poslanike da razmisle o povlačenju amandmana kako bi se zakon mogao što pre doneti.\nParlament je raspravljao o vladinom PREDLOGU ZAKONA O AMNESTIJI, koji predviđa da na slobodu bude pušteno 1.100 zatvorenika osuđenih na kazne do tri meseca zatvora.\nOpozicija je oštro kritikovala predložena rešenja o amnestiji ocenjujući da će ona proizvesti štetne implikacije po celo društvo, kao i da je obim predložene amnestije preširok i da će ona obuhvatiti "veoma opasne kriminalce" i traže da se zakon povuče iz procedure.\nPoslanica Snežana Malović rekla je da će se tako amnestija odnositi na Andriju Draškovića, Sretena Jocića, Uroša Mišića, Luku Karadžić, kao i "na lica koja su učestvovala u ubistvu Brisa Tatona, Želja Ražnatovića Arkana, u neredima na sportskim dešavanjima, ili su zloupotrebili službeni položaj".\nDragan Marković Palma je ocenio: "Predlog zakona o amnestiji neće kačiti one koji su činili teška krivična dela, ali nedostaje jedan član zakona koji će u narednom periodu, siguran sam biti promenjen, a to je da oni koji budu amnestirani i naprave slično krivično delo ili isto za koje su amnestirani budu osuđeni na maksimalne kazne zatvora", rekao je Marković novinarima u Skupštini Srbije.\nOn je posetio da postoji nekoliko članova zakona koji predviđaju da na kaznu jedne do tri godine ili od tri do pet godina zatvora budu osuđena lica ako ponove isto delo za koje su amnestirani.\nMarković je naveo i da je novi Zakon o amnestiji potreban imajući u vidu da se u srpskim zatvorima nalazi 20 odsto više osuđenika nego što su smeštajni kapaciteti.


10. oktobar obeležava se kao Svetski dan mentalnog zdravlja\nOvogodišnja kampanja nosi naziv "Može da se desi svakome"\nSvetski dan mentalnog zdravlja je međunarodni praznični dan, čije obeležavanje je pokrenula Svetska zdravstvena organizacija 1992. godine, u cilju podizanja svesti o problemima mentalnog zdravlja i mobilizacije napora za bolje mentalno zdravlje ljudi. Na dan njegovog obeležavanja, koji je označen kao 10. oktobar, svake godine se organiziju događaji širom sveta i objavljuju tekstovi u medijima i na društvenim mrežama, o značaju mentalnog zdravlja.\nOsobe sa mentalnim smetnjama često su stigmatizovane, diskriminisane, zanemarene i odbačene iz društva, pa čak i iz kruga najbližih. O njima se govori podrugljivo i sa mnogo predrasuda. Okruženje je sklono i da negira postojanje njihove bolesti, pa ove ljude često karakteriše i kao „lenje i bezobrazne osobe koje samo skreću pažnju na sebe”.\nPovodom 10. oktobra, Svetskog dana mentalnog zdravlja, Karitas Srbije i udruženja korisnika psihijatrijskih usluga, članice Mreže za mentalno zdravlje NaUm, sprovode kampanju "Može da se desi svakome".


Inspektori pojačavaju kontrole za praznike | Glas Laktaša - Nezavisni online magazin\nInspektori pojačavaju kontrole za praznike\nBANJALUKA – Iz Inspektorata Republike Srpske poručuju da će i u danima predstojećih praznika biti nastavljene pojačane kontrole na terenu, zbog čega su pozvali sve poslovne subjekte da se pridržavaju preventivnih mjera i ne izlažu riziku od kažnjavanja i zabrane rada.\n“Takođe, pozivamo i građane da u toku praznične kupovine na ličnom primjeru pokažu odgovornost u ponašanju, te da blagovremeno obave sve planirane obaveze kako bi se izbjeglo stvaranje vićih gužvi, a svim građanima omogućilo da pod istim uslovima zadovolje svoje potrošačke potrebe, kao i trgovcima da nesmetano rade”, navodi se u saopštenju Insprektorata Srpske.\nNavode sa vaskršnji i prvomajski praznici tradicionalno predstavljaju vrijeme okupljanja i slavlja, međutim trenutna epidemiološka situacija i dalje iziskuje strpljenje, razumijevanje i odgovornost.\n“Korišćenjem maske, dezinfekcijom ruku, poštovanjem fizičke distance, ograničavanjem broja lica koja istovremeno mogu boraviti u objektu, znatno se smanjuje rizik, a građanima se omogućava nesmetana kupovina i korišćenje usluga. Naš zajednički interes je da privredni subjekti svoj rad prilagode trenutnim uslovima kako bi nesmetano radili u obimu u kojem je to moguće, ali uz poštovanje svih epidemioloških mjera”, ističe se u saopštenju.\nNaglašavaju da poslovni subjekti koji poštuju mjere i organizuju svoj rad u skladu sa Zaključkom Republičkog štaba za vanredne situacije i preporukama Instituta za javno zdravstvo Republike Srpske ne trebaju da brinu zbog dolaska inspektora.\n“Međutim, svako neodgovorno ponašanje i nesavjesni pojedinci koji ugrožavaju zdravlje građana biće sankcionisani u skladu sa zakonom”, navodi se u saopštenju.\nRepublički inspektori su protekle sedmice izvršili 670 inspekcijskih kontrola poštovanja preventivnih mjera zaštite od epidemije. U 32 slučaju subjekti su zatečeni u prekršaju, te su im izrečene kazne u iznosu od 53.000 KM, dok je za jedan objekat izrečena mjera zabrane rada.\nPrethodni tekstPolicijska uprava Gradiška: Kažnjeno 19 vozača ZBOG ALKOHOLA, u Srpcu oduzet automobil\nSledeći tekstRame uz rame, na prvoj liniji fronta humanosti: 135 učesnika akcije dobrovoljnog darivanja krvi